title: Osallisuus

text: Yhteiskunnassa osallisena oleminen tarkoittaa jokaisen mahdollisuutta terveyteen, koulutukseen, työhön, toimeentuloon, asuntoon ja sosiaalisiin suhteisiin. Kansallisella tasolla osallisuus vaikuttaa demokratian keskeisenä rakenteena. Tällöin kansalaisella on oikeus tasavertaisena osallistua ja vaikuttaa itseään koskeviin asioihin ja yhteiskunnan kehitykseen.


title: Osallisuus

text: Ihmisen osallisuuden aste ja yhteiskunnallinen aktiivisuus vaihtelevat elämänkulun ja -tilanteiden mukaisesti. Osallisuuden kokeminen ja sosiaaliset verkostot toimivat suojaavina tekijöinä ihmisten hyvinvoinnin vajeita ja syrjäytymistä vastaan.


title: Osallisuus

text: Osallisuus voidaan määritellä kolmella ulottuvuudella tai edellytyksellä: Vajaus jollakin osallistumisen ulottuvuudella voi tarkoittaa osallisuuden vähentymistä ja syrjäytymisriskin lisääntymistä. Syrjäytymisellä tarkoitetaan yhteisöllisen toiminnan ulkopuolelle jäämistä. Useimmiten siihen liittyy myös sosiaalista, taloudellista ja terveydellistä osattomuutta ja eriarvoisuutta. Esimerkiksi heikko koettu elämänlaatu lisää osattomuuden kokemuksia.


title: Span 24 tunnin ajo 2008

text: Span 24 tunnin ajo 2008 oli FIA GT Championship -kauden 2008 viides osakilpailu, joka ajettiin 2.–3. elokuuta. Circuit de Spa-Francorchamps'n radalla Belgiassa.


title: Span 24 tunnin ajo 2008

text: Kilpailun voittivat Maseratilla ajaneet Michael Bartels, Andrea Bertolini, Eric van de Poele ja Stéphane Sarrazin.


title: Span 24 tunnin ajo 2009

text: Span 24 tunnin ajo 2009 oli FIA GT Championship -kauden 2009 neljäs osakilpailu, joka ajettiin 25.–26. heinäkuuta. Circuit de Spa-Francorchamps'n radalla Belgiassa.


title: Span 24 tunnin ajo 2009

text: Kilpailun voittivat Chevroletilla ajaneet Anthony Kumpen, Kurt Mollekens, Mike Hezemans ja Jos Menten.


title: Span 24 tunnin ajo 2010

text: Span 24 tunnin ajo 2010 oli kestävyysajokilpailu, joka ajettiin 31. heinäkuuta.–1. elokuuta Circuit de Spa-Francorchamps'n radalla Belgiassa.


title: Span 24 tunnin ajo 2010

text: Kilpailun voittivat Porschella ajaneet Romain Dumas, Martin Ragginger, Jörg Bergmeister ja Wolf Henzler.


title: Span 24 tunnin ajo 2011

text: Span 24 tunnin ajo 2011 oli Blancpain Endurance Series -kauden 2011 kolmas osakilpailu, joka ajettiin 30.–31. heinäkuuta Circuit de Spa-Francorchamps'n radalla Belgiassa.


title: Span 24 tunnin ajo 2011

text: Kilpailun voittivat Audilla ajaneet Greg Franchi, Timo Scheider ja Mattias Ekström.


title: Katie Eriksson

text: Maud Kerstin (Katie) Marianne Eriksson (o.s. Sundström; s. ) on suomalainen sairaanhoidon opettaja ja Åbo Akademin hoitotieteen emeritaprofessori. Hän oli Pohjoismaiden ensimmäisiä hoitotieteen opettajia ja hänen vaikutuksensa hoitotieteen käsitteisiin, teoriaan ja ajattelutapaan on ollut kansainvälisestikin tunnustettua.


title: Katie Eriksson

text: Eriksson kirjoitti ylioppilaaksi vuonna 1969 (Brändö svenska samskola). Hän valmistui sairaanhoitajaksi 1965, terveydenhoitajaksi 1967 ja edelleen sairaanhoidon opettajaksi 1970. Hän jatkoi Helsingin yliopistossa filosofian maisteriksi 1974, lisensiaatiksi 1976, ja tohtoriksi 1982. Hänen ruotsinkielinen hoitotieteen väitöskirjansa (1981) käsitteli hoitoprosessin merkitystä sairaanhoitajakoulutuksessa. Väitöstyö oli otsikoitu "Vårdprocessen : en utgångspunkt för läroplanstänkande inom vårdutbildingen : utvecklandet av en vårdprocessmodell samt ett läroplanstänkande utgående från vårdprocessen". Eriksson on vuodesta 1984 lähtien ollut Kuopion yliopiston (nyk. Itä-Suomen yliopiston) hoitotieteen dosentti ja vuodesta 2001 Helsingin yliopiston dosentti.


title: Katie Eriksson

text: Hän työskenteli Helsingin ruotsinkielisessä sairaanhoito-oppilaitoksessa (Helsingfors svenska sjukvårdsinstitut) sairaanhoitajien opettajana 1969–1972 sekä sairaanhoidon opettajakoulutuksen opettajana ja rehtorina vuosina 1972–1992. Hän oli Åbo Akademin virkaa tekevä hoitotieteen professori vuosina 1987–1992 ja professori vuosina 1992–1993 sekä Helsingin yliopiston hoito-opin professori vuosina 1993–1998 ja sivutoimenaan HYKSin johtava ylihoitaja (1996–). Vuodesta 1999 hän oli Åbo Akademin hoitotieteen professori nyttemmin jo emeritaprofessori. Hänen opetustyönsä sekä julkaisutoimintansa on jatkunut aktiivisena eläkeiän jälkeenkin.


title: Katie Eriksson

text: Vuoteen 2006 mennessä Katie Eriksson oli julkaissut noin 100 tieteellistä artikkelia kansallisissa ja kansainvälisissä julkaisuissa. Julkaisut käsittelevät muun muassa hoitotiedettä, didaktiikkaa, terveyttä, kärsimyksen etiikkaa ja tieteen teoriaa. Lisäksi noin 150 muuta julkaisua oppikirjojen ohella. Hänen oppikirjojaan ovat:


title: Katie Eriksson

text: Kaija Toivanen tutki omassa vuonna 2009 julkaistussa väitöskirjassaan Katie Erikssonin kärsimystä koskevaa ajattelua ja tuotantoa. Englanninkielisessä teoksessa "Nursing theorists and their work" (vuoden 2014 painos) Eriksson luokitellaan (englanninkielisen käsitteen "caritative caring" määrittelijänä) hoitotieteen filosofian edustajaksi. Tämä latinan "caritas" -sanasta johdettu lempeän hoitomallin käsite pitää sisällään rakkautta ja huolenpitoa sekä kunnioitusta ihmisen pyhyyttä ja arvokkuutta kohtaan. Potilaan kärsimys, joka johtuu lempeän hoidon puutteesta, loukkaa hänen ihmisarvoaan.


title: Tallinnan vesihuoltojärjestelmä

text: Tallinnan vesihuoltojärjestelmä () on muodostettu varmistamaan Tallinnan kaupungin asukkaiden käyttöön riittävä määrä raakavettä. Tallinnan seudulle on varauduttu tuomaan 200 000 m³ raakavettä vuorokaudessa. Järjestelmää koordinoi ja käyttää Tallinna Vesi, mutta vedenhankinnassa avustaa joukko pieniä yrityksiä tai yhteisöjä.


title: Tallinnan vesihuoltojärjestelmä

text: Raakavesi hankitaan kaupungin alueen pohjavesistä ja Tallinnan ympäristön pintavesistä. Vuonna 2009 pohjaveden osuus raakavedestä oli 10% ja pintaveden 90%. Pohjavettä pumpataan 29 kaivosta, jotka sijaitsevat eri puolilla kaupunkia. Pintavesi kootaan Tallinnassa sijaitsevaan Ülemistejärveen, jossa sijaitsee myös Ülemisten vedenpuhdistuslaitos (). Pintavesi kerätään 1 864 km² laajuiselta alueelta, joka sisältää Pärnujoen, Jägala jõen ja Pirita jõen yläjuoksuja Pandiveren ylängöltä sekä niiden keskijuoksuja, ja vedet johdetaan sitten jokien välisten kanavien avulla Ülemistejärveen.


title: Tallinnan vesihuoltojärjestelmä

text: Kaivot sijaitsevat pääasiassa Nõmmen, Piritan, Meriväljan, Mähen, Kloostrimetsan ja Kakumäen kaupunginosissa. Kaivojen pohjavesi nostetaan kalkkikivikalliosta syvyyksistä, joiden muodostumisajat vastaavat iältään joko ediacara- ja kambri-kausien vaihdetta tai kambri- ja ordoviki-kausien vaihdetta. Näiden pohjavesien sisältävät mineraalit poikkeavat hieman toisistaan. Pohjavettä käytetään noin 68 000 m³ vuorokaudessa.


title: Tallinnan vesihuoltojärjestelmä

text: Ülemistejärveen johdetusta pintavedestä voidaan puhdistaa asukkaiden käyttöön enintään 123 000 m³ vuorokaudessa, mutta tuotannon keskiarvo on ollut noin 60 000 m³. Pintavesiä ohjataan Ülemistenjärveen keräämällä ne tätä varten rakennettuihin tekojärviin, joita on kuusi: Vaskjalan tekojärvi, Kaunissaaren tekojärvi, Aavojan tekojärvi, Aruoja veehoidla, Raudoja veehoidla ja Soodlan tekojärvi. Tekojärvien väliin on rakennettu kahdeksan kanavaa ja niiden tueksi putkistoja yhteensä 66,9 kilometriä.


title: Tallinnan vesihuoltojärjestelmä

text: Vaskjala-Ülemiste kanal tuo vedet Pirita jõen Vaskjalan tekojärvestä Ülemistenjärveen. Pirita jõen yläjuoksulla sijaitsee suuri Paunkülan tekojärvi, jonne kerätään vettä varastoon kuivaa kautta varten. Pirita jõgi saa lisävettä Jägala jõesta kahta reittiä myöten. Lisävettä saadaan Jägala jõen keskivaiheilta Jägala-Pirita kanalista, joka alkaa Kaunissaaren tekojärvestä. Myös Jägala jõen yläjuoksulta johdetaan vettä Paunkülan tekojärveen Sae-Paunküla kanalia pitkin. Jägala jõen oma virtaama ei riitä Tallinnan tarpeisiin, vaan sitäkin täydennetään kahdella tavalla. Ensiksi, sen yläjuoksulle tuodaan vettä Pärnujoen latvoilta Jägala-Pirita kanalia pitkin kohtaan, joka sijaitsee Sae-Paunküla kanalin yläpuolella. Toiseksi, Jägäla jõen sivujoesta Aavojasta johdetaan vettä siinä olevasta Aavojan tekojärvestä Aavoja-Kaunissaare kanalia pitkin suoraan Kaunissaaren tekojärveen. Vastaavasti, Jägala jõen toisesta sivujoesta Soodla jõesta tuodaan Aavojan tekojärveen lisävettä suuremmasta Soodlan tekojärvestä. Sen vedet johdetaan ensin sen vieressä sijaitsevaan Raudoja veehoidlaan, josta lähtee länteen Raudoja-Aavoja kanal. Se laskee Aruoja veehoidlaan, josta on yhdysoja Aavojan tekojärveen.


title: Tallinnan vesihuoltojärjestelmä

text: Tällaisten mutkikkaiden kanavointien avulla voidaan johtaa monesta rinnakkaisesta joesta vettä lännessä sijaitsevaan Tallinnan Ülemistenjärveen. Kanavat kulkevat jokien luontaisiin laskusuuntiin nähden poikittain, joten ne ylittävät matkalla kohtaamansa luonnolliset joet.


title: HMAS Shoalhaven

text: HMS Shoalhaven (viirinumero K535) oli Australian kuninkaallisen laivaston vuonna 1946 palvelukseenotettu River-luokan fregatti.


title: HMAS Shoalhaven

text: Alus tilattiin 2. kesäkuuta 1942 Walkers Limitediltä Maryboroughista ja sen köli laskettiin 1. joulukuuta 1943. Alus laskettiin vesille 14. joulukuuta 1944 kumminaan senaattori Dorothy Tangney ja se otettiin palvelukseen 2. toukokuuta 1946 Uranganin laiturissa Hervey Bayssä Queenslandissä ensimmäisenä päällikkönään komentaja Rodney Rhoades.


title: HMAS Shoalhaven

text: Alus liitettiin Australian 1. fregattilaivueeseen ja lyhyen vastaanottopurjehduksen päätyttyä alus lähti Uuteen-Guineaan kesäkuussa 1946. Alus vieraili Uusilla-Hebrideillä, missä se majoitti jonkin aikaa Britannian hallituksen edustajaa. Alus palasi Australiaan syyskuussa.


title: HMAS Shoalhaven

text: Vuosian 1947-1948 alus oli Uudessa-Guineassa kolmeen kertaan: tammikuusta toukokuuhun 1947, syyskuusta marraskuuhun 1947 ja heinäkuusta syyskuuhun 1948. Noina aikoina alus osallistui miinanraivaukseen. Loppuajan aluksen miehistöä koulutettiin muun laivaston mukana Australian vesillä.


title: HMAS Shoalhaven

text: Alus lähti 21. tammikuuta 1949 Kauko-Itään, missä se liittyi yhteisharjoitukseen Britannian ja Yhdysvaltain laivastojen kanssa. Vierailtuaan Hongkongissa alus lähti Shanghaihin, missä se oli 17.-28. helmikuuta ja 24. maaliskuuta -25. huhtikuuta. Shanghaissa olo aikanaan alus osallistui vähäisessä määrin Jangtsen kahakkaan, jossa "HMS Amethyst" ajautui karille. Alus palasi Australiaan kesäkuussa ja se palasi Kauko-Itään tammikuussa 1950 Japanin vesille sijoitettuun Kansainliiton laivasto-osastoon.


title: HMAS Shoalhaven

text: Korean sodan alkaessa 25. kesäkuuta 1950 alus aloitti sotatoimet suojaten Yhdysvaltain joukkojenkuljetuksia Sasebosta Pusaniin. Alus vapautti 7. heinäkuuta "USS De Havenin" Korean niemimaan länsirannikon valvonnasta ja se aloitti kolmen päivän partioinnin yhdessä "USS Collettin" kanssa ennen paluutaan Saseboon. Partiomatka oli samalla aluksen ainoa Korean sodan aikainen partiomatka, kun se palasi Sasebon ja Pusanin välisten saattueiden suojaksi. Aluksen suojaama neljästoista ja viimeinen saattue saapui Pusaniin 31. elokuuta. Alus lähti 6. syyskuuta Kuresta kohti Australiaa.


title: HMAS Shoalhaven

text: Vuodet 1951-1953 alus oli pääosin Australien vesillä, vaikka se vieraili Uudessä-Guineassa toukokuussa ja uudelleen syys-lokakuussa 1951. Alus tuki Britannian ensimmäistä ydinkoetta Monte Bellolla.


title: HMAS Shoalhaven

text: Alus lähti heinäkuussa 1954 Kauko-Itään Korean sodan päättäneen aselevon valvontaan vieraillen Hongkongissa, Japanissa ja Koreassa ja se palasi huollettavaksi maaliskuussa 1955 Sydneyyn, minkä jäleen se oli Australian lähivesillä. Alus oli toisen kerran sijoitettuna Darwiniin, mistä se palasi Sydneyyn marraskuussa.


title: HMAS Shoalhaven

text: Alus siirrettiin reserviin Sydneyssä 19. joulukuuta, jolloin se oli matkannut 226 000 merimailia. Aluksen luokitusta muutettiin enemmän varastoitavaksi 20. joulukuuta 1956. Alusta ei koskaan enää palautettu palvelukseen, vaan se myytiin tammikuussa 1962 Mitsubishin Australian edustajalle H.C. Sleigh and Companylle.


title: UFO-sieppari

text: UFO-sieppari tai kourapeli () on elektroninen peli, jossa pelaaja ohjaa elektronisesti mekaanista kouraa tavoitteena napata jokin palkinnoista. Kouran on myös vietävä palkinto luukulle onnistuneesti jotta pelaaja saa sen. Kouran ohjaus on rajattua ja tartunta on tyypillisesti heikko, jolloin palkinnon saaminen on epävarmaa vaikka koura osuisi palkinnon kohdalle.


title: UFO-sieppari

text: Palkinnot vaihtelevat lahjakorteista pehmoleluihin. Pelityyppi on suosittu etenkin Japanissa. Pelejä löytyy tyypillisesti huvipuistoista ja pelihalleista.


title: UFO-sieppari

text: Pelejä on usein kritisoitu onnistumisen ja epäonnistumisen painottamisesta tehden palkinnon saamisesta hyvin vaikeaa tai mahdotonta. Pelit voivat muun muassa muuttaa otteen voimakkuutta rajaten pelaajien voittomääriä.


title: Angus McBean

text: Angus McBean 8. kesäkuuta 1904 Newbridge, Wales, Britannia – 9. kesäkuuta 1990 Ipswich, Englanti, Britannia) oli walesilainen valokuvaaja ja lavastaja, joka tunnettiin erityisesti surrealistisista valokuvistaan. Lisäksi hän kuvasi muun muassa Cliff Richardin neljän ensimmäisen albumin kansikuvat sekä The Beatlesin "Please Please Me" -albumin kannen.


title: Hukkariisit

text: Hukkariisit ("Leersia") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi 18 lajia. Hukkariisit kuuluvat samaan Ehrhartoideae-alaheimoon riisien ("Oryza") kanssa.


title: Hukkariisit

text: Hukkariisit ovat monivuotisia, korkeakasvuisia sekä laajoja kasvustoja muodostavia heiniä. Niiden varret ovat pystyjä ja kaljuja, joskin solmukohdista karvaisia. Lehdet ovat leveitä, karheita ja vaaleanvihreitä. Kieleke on hyvin lyhyt, karvareunainen. Hukkariisien kukinto on suurikokoinen ja harva röyhy, jonka tähkylät ovat yksikukkaisia. Tähkylöiden kaleet ovat lähes huomaamattomat. Kukkien ulkohelpeet ovat monisuonisia sekä vihneettömiä ja sisähelpeet yksisuonisia. Hukkariisien hedelmä on 3 mm pitkä.


title: Hukkariisit

text: Suvun lajeista Suomessa ja Ruotsissa tavataan vain yhtä, hukkariisiä ("Leersia oryzoides"), joka on kuitenkin harvinainen. Suomessa hukkariisiä on tavattu vain rannikkoseudulta Kymenlaaksosta. Laji on Suomessa luokiteltu vaarantuneeksi sekä on rauhoitettu.


title: Hukkariisit

text: Hukkariisien ("Leersia") suku on nimetty 1700-luvulla eläneen apteekkarin, Johann Daniel Leersin mukaan.


title: Åland 17

text: Åland 17 -rauhanleiri oli Ahvenanmaalla 8.–10. syyskuuta 2017 järjestetty rauhanharjoitus, jossa ruotsalaiset ja venäläiset rauhanaktivistit harjoittelivat miten he reagoisivat erilaisiin turvallisuuspoliittisiin muutoksiin Itämeren alueella. Idean isä ja harjoituksen alullepanijana toimi ruotsalainen Pelle Sunvisson. Osallistujina oli kirjailijoita, poliitikkoja ja taiteilijoita.


title: Åland 17

text: Entinen suurlähettiläs Hannu Himanen epäili harjoitusta Venäjän yritykseksi vaikuttaa yleiseen mielipiteeseen Suomessa ja Ruotsissa. Hufvudstadsbladetin haastattelema rauhanharjoitukseen osallistunut venäläinen Leda Garina ei ymmärrä Himasen epäilystä. "Jos näin olisi, ei kai sinne osallistuisi feministejä ja vasemmistoaktivisteja, sillä heitä sorretaan ja vangitaan Venäjällä." Leirin rahoittajana toimi Stockholms Fredsförening (Tukholman rauhanyhdistys) ja yksityiset lahjoittajat.


title: Pohjantuoksusimake

text: Pohjantuoksusimake eli pohjansimake ("Anthoxanthum odoratum" ssp. "alpinum", syn. "Anthoxanthum alpinum") on tuoksusimakkeen ("Anthoxanthum odoratum") pohjoinen alalaji. Toisinaan sitä on pidetty myös omana lajinaan.


title: Pohjantuoksusimake

text: Pohjantuoksusimake muistuttaa paljolti tuoksusimakkeen eteläistä alalajia, eteläntuoksusimaketta ("Anthoxanthum odoratum" ssp. "odoratum"), mutta pohjantuoksusimakkeen lehdet ovat kapeammat ja kukintona oleva röyhy on yleensä harvempi.


title: Pohjantuoksusimake

text: Suomessa pohjantuoksusimaketta kasvaa yleisesti Pohjois-Pohjanmaan, Kainuun sekä Lapin maakunnissa ja eteläisimmät havainnot ovat Keski- ja Etelä-Pohjanmaalta. Eteläntuoksusimaketta kasvaa yleisesti maan eteläosissa aina Oulun korkeudelle asti, joskin sitä on havaittu myös Lapista, ihan Savukoskelta ja Enontekiöstä asti.


title: Kent Ekeroth

text: Kent Ekeroth (s. 1981) on ruotsalainen kansanedustaja, jonka puolue on Ruotsidemokraatit ja linjana maahanmuutto- ja islamvastaisuus.


title: Kent Ekeroth

text: Ekeroth joutui oikeuteen pahoinpitelystä Tukholman käräjäoikeudessa kesäkuussa 2017, ja sakkotuomion tultua Ekerothin poliittinen ura on vaakalaudalla. Jos tuomio saa lainvoiman, puolue kehottaa häntä eroamaan valtiopäiviltä.


title: Jägala-Pirita kanal

text: Jägala-Pirita kanal (myös "Kaunissaare-Patika kanal") on kanava Anijassa, Raasikussa ja Raessa Harjumaalla. Kanava alkaa Jägala jõesta Kaunissaaren tekojärvestä ja se laskee Pirita jõgeen Patikassa Veskitagusen kylässä. Kanava on yksi osa Tallinnan vesihuoltojärjestelmää.


title: Jägala-Pirita kanal

text: Kanava on rakennettu kulkemaan asumattomia alueita seuraten, mutta sen perusilme on kuin viivoittimen suoraan rakennettu oja. Kanavan poikkileikkaus on tasakylkinen puolisuunnikas, jossa pohjan leveys on noin 2 metriä. Kanavalla on loiva kallistus niin, että vesi siirtyy Kaunissaaren tekojärvestä Pirita jõgeen itsekseen painovoiman kuljettamana. Kaunissaaren tekojärven vedenpinta on korotettu niin korkealle, että se riittää tarvittavan kallistuksen aikaan saamiseksi. Sen maksimivirtaus on 2,5 m³/s.


title: Jägala-Pirita kanal

text: Kanava ylittää kaikki kohtaamansa luontaiset tai ihmisen kaivamat suuret oja. Tämä on toteutettu silloilla ja rummuilla, joissa kanavan betoniset kourut ylittävät ojat. Tällaiset ylitykset on tehty suurille uomille, joita ovat muun muassa Perila kraaville, Silmsi ojalle, Leivajõelle ja Jõelähtme jõelle. Pienet ojat kerätään kanavan rinnalle kaivettuihin ojiin ja niiden vesi tarvittaessa pumpataan kanavaan.


title: Jägala-Pirita kanal

text: Kanava on toiminut tehtävässään vuodesta 1987 alkaen.


title: Arbina

text: Arbina on mauritanialaisen griottimuusikko ja laulaja-lauluntekijä Noura Mint Seymalin albumi, joka julkaistiin vuonna 2016.


title: Arbina

text: Kaikki kappaleet Noura Mint Seymali.


title: Bay-luokka (fregatti)

text: Bay-luokka oli toisen maailmansodan lopulla Britannian kuninkaalliselle laivastolle vuoden 1943 sota-ajan hätäohjelmassa tilattu 26 aluksen muodostama ilmatorjuntafregattiluokka. Tilatuista aluksista yhden tilaus peruutettiin ja kuusi muutettiin jo valmistuessa yhteys- tai tutkimusaluksiksi. Alusten valmistuksessa käytettiin valmisteilla olleita Loch-luokan fregattien runkoja.


title: Bay-luokka (fregatti)

text: Vuosina 1959-1961 "HMS Bigbury Bay", "HMS Burghead Bay", "HMS Morecambe Bay" ja "HMS Mounts Bay" siirrettiin Portugalin laivastolle. Luovutetut alukset olivat 1966-1968 Mozambiquessa muodostaen Beira partioille uhan. Portugali osti vielä vuonna 1966 tutkimusalus "HMS Dalrymplen", joka oli palveluksessa aina vuoteen 1983 saakka.


title: Bay-luokka (fregatti)

text: Luokka käytti samaa runkoa, propulsiojärjestelmää, verkkomastoa ja kansirakenteita kuin Loch-luokan fregatit. Aseistus oli muutettu ilmatorjuntafregateille sopivaksi.


title: Bay-luokka (fregatti)

text: Pääaseina olivat kaksi kaksiputkista QF 4" Mk XVI tykkiä, jotka oli asennettu etu- ja takakansille merimaali- ja ilma-ammuntaan sopivina ulkoisella virtalähteellä varustetuilla Mk XIX asennuksina. Tykkien tulenjohtona oli tutkaan tyyppiä 285 liitetty Mk V etäisyydenmittausjärjestelmä, jota valvottiin komentosillalta. Tykkien puutteen vuoksi moniin aluksiin asennettiin V- ja W-luokkien sekä Hunt-luokan aluksilta siirrettyjä tykkejä.


title: Bay-luokka (fregatti)

text: Ilmatorjunta-aseistusta täydennettiin kahdella kaksiputkisella Boforsin 40 millimetrin Mk V ilmatorjuntakanuunalla, jotka oli asennettu keskilaivaan. Kumpaankin asennukseen oli kytketty oma takymetriin perustuva etäisyysmittari. Lisäksi aluksilla oli kaksi Mk V asennuksina olevaa kaksiputkista Oerlikonin 20 millimetrin tykkiä, jotka oli asennettu komentosillan sivuilla oleville hyllyille. Oerlikonit korvattiin myöhemmin yksiputkisilla Boforsin 40 millimetrin Mk VII tykeillä ja samalla lisättiin kaksi yksiputkista tykkiä keskilaivaan korotetuille alustoille.


title: Bay-luokka (fregatti)

text: Alusten sukellusveneentorjunta-aseistuksena oli Hedgehog-heitin etukannella ja puolikannella kaksi syvyyspommikiskoa ja neljä heitintä, joissa oli jopa viisikymmentä syvyyspommia.


title: Bay-luokka (fregatti)

text: Typin 285 tulenjohtotutkan lisäksi aluksella oli maston huipussa tyypin 291 ilmavalvontatutka ja tyypin 276 maalinosoitustutka, joka korvattiin myöhemmin tyypillä 293. Ilmavalvontatutkaan oli liitetty omakonetunnistin ja elektroniikkajärjestelmän täydensi radiopeilausjärjestelmä.


title: Bay-luokka (fregatti)

text: Luokan aluksista kuusi valmistui eri tarkoituksiin. "HMS Dundrum Bay" ja "HMS Gerrans Bay" valmistuivat yhteysluksina nimettyinä "HMS Alertiksi" ja "HMS Surpriseksi". Alukset olivat Välimeren laivaston ja Kauko-Idän aseman komentajien jahteina. Näiden alusten Mk V Boforsit ja taaempi neljän tuuman tykkitorni poistettiin. Lisäksi takaosan kansirakenteita laajennettiin, mikä mahdollisti esikunnan vaatimien tilojen valmistamisen, ja päämastoa lyhennettiin.


title: Bay-luokka (fregatti)

text: Neljä muuta alusta valmistui tutkimusaluksina, joiden tärkeimpänä tehtävänä oli merkitä karttoihin hylyt ja miinat Britteinsaarten vesillä. Alukset olivat aseistamattomia lukuun ottamatta neljää kolmen naulan kunnialaukaustykkiä. Alusten etukannen rakenteita oli muutettu ja ne oli varustettu savuhormien siuille sijoitettuihin taaveteissa olevilla veneillä ja miinanraivauskalustolla.


title: Jurassic World: Kaatunut valtakunta

text: Jurassic World: Kaatunut valtakunta () on vuonna 2018 ensi-iltansa saanut science fiction -seikkailuelokuva, jonka ohjasi J. A. Bayona. Se on jatko-osa vuoden 2015 elokuvalle "Jurassic World" sekä "Jurassic Park" -elokuvasarjan viides osa. Sen pääosissa jatkavat Chris Pratt ja Bryce Dallas Howard. Kahdessa ensimmäisessä osassa näytellyt Jeff Goldblum palaa Ian Malcolmin rooliin.


title: Jurassic World: Kaatunut valtakunta

text: Kolme vuotta edellisen elokuvan tapahtumien jälkeen Isla Nublarin Jurassic World -teemapuisto on hylätty. Merenkulkijaryhmä saapuu saarelle etsimään DNA:ta "Mosasaurus"-laguunin pohjassa sijaitsevasta "Indominus rexin" luurangosta. Kun sukellusvene lähettää luun vedenpinnalle, "Mosasaurus" ja "Tyrannosaurus rex" hyökkäävät ryhmää kohtaan. Koska ryhmä pakenee liian nopeasti, laite jolla pystyy sulkemaan "Mosasaurus"-laguunin portin, menee rikki. Laguunin portti jää auki ja "Mosasaurus" pakenee valtamerelle.


title: Jurassic World: Kaatunut valtakunta

text: Yhdysvaltain senaatin kuulemistilaisuudessa keskustellaan siitä, onko Isla Nublarin dinosaurukset pelastettava tulivuorenpurkaukselta vai jätetäänkö ne saarelle. Tohtori Ian Malcolmin mielestä dinosaurukset olisi jätettävä kuolemaan, koska hän uskoo, että luonto korjaa erehdyksen, jonka John Hammond oli tehnyt kloonaamalla dinosaurukset useita vuosia aiemmin. Sillä välin Jurassic Worldin entinen puistonjohtaja Claire Dearing on luonut Dinosaur Protection Groupin (suom. Dinosaurusten pelastusorgaanisaatio) pelastaakseen dinosaurukset. Kun senaatti hylkää ajatuksen dinosaurusten pelastamisoperaatiosta, Claire ottaa yhteyttä Benjamin Lockwoodiin.


title: Jurassic World: Kaatunut valtakunta

text: Claire tapaa Lockwoodin hänen kartanossaan Pohjois-Kaliforniassa. Lockwood ja hänen avustajansa Eli Mills suunnittelevat siirtävänsä dinosaurukset uudelle saaristosuojelualueelle, jossa ne voisivat elää ilman ihmisten häirintää. Mills on huolissaan siitä, että Blue, joka on viimeinen elävä "Velociraptor", olisi vaikea löytää, joten Claire pyytää Owen Gradyn, Jurassic Worldin entisen "Velociraptor"-kouluttajan liittymään tehtävään.


title: Jurassic World: Kaatunut valtakunta

text: Pelastusryhmä saapuu Isla Nublarille ja tapaa ryhmän johtaja Ken Wheatleyn. Claire ja entinen puiston teknikko, Franklin Webb, aktivoivat puiston dinosaurusten jäljitystutkan bunkkerissa. Samaan aikaan Owen, Wheatley, paleoeläinlääkäri Zia Rodriguez ja Wheatleyn miehet etsivät Blueta. Kun Blue löydetään, Wheatleyn miehet ampuvat Blueta ja Owenia rauhoittavilla. Owen jätetään viidakkoon ja Zia otetaan mukaan, jotta hän voisi pitää Blueta elossa. "Baryonyx" tulee bunkkeriin ja hyökkää Clairen ja Franklinin kimppuun, mutta he onnistuvat pakenemaan. Samaan aikaan tulivuori purkautuu ja Claire, Franklin sekä Owen pakenevat purkausta kohti kallionreunaa dinosaurusten kanssa. Claire ja Franklin menevät gyrokuulaan suojaan, ja samalla "Carnotaurus" tulee paikalle sekä yrittää hyökätä "Sinoceratopsin" kimppuun siinä kuitenkaan onnistumatta. Tämän jälkeen "Carnotaurus" aikoo hyökätä Owenin, Clairen ja Franklinin kimppuun, mutta "Tyrannosaurus rex" tulee ja tappaa "Carnotauruksen". Pian tulivuorenpurkaus synnyttää tuhkapilven, jota Owen, Claire ja Franklin pakenevat. Claire ja Franklin putoavat kielekkeeltä mereen, mutta Owen tulee pelastamaan heidät uppoavasta gyrokuulasta. Tämän jälkeen he pakenevat autolla Wheatleyn miehistön laivaan, josta he löytävät Zian. Laiva on täynnä kaapattuja dinosauruksia, ja se suuntaa kohti Yhdysvaltoja. Samalla Isla Nublar tuhoutuu tulivuoren johdosta.


title: Jurassic World: Kaatunut valtakunta

text: Lockwoodin kartanolla Maisie, Lockwoodin tyttärentytär kuulee, että Mills aikoo huutokaupata dinosaurukset Gunnar Eversolin kanssa, eikä pelastaa niitä. Hän kertoo myös "Indoraptorista", uudesta hybrididinosauruksesta, jonka tohtori Henry Wu on luonut "Indominus rexin" ja "Velociraptorin" DNA:sta. Maisie ehtii kertoa Lockwoodille Millsin aikeista, mutta ei usko tätä ja käskee hänen mennä takaisin nukkumaan. Myöhemmin Lockwood puhuu Millsille, että peruuttaisi huutokaupan ja käskee häntä soittamaan poliisille, mutta Mills ottaa tyynyn ja tukehduttaa Lockwoodin kuoliaaksi.


title: Jurassic World: Kaatunut valtakunta

text: Owen ja Claire vangitaan ja lukitaan selliin, kun taas Zia ja Franklin hoitavat Blueta. Kun huutokauppa alkaa, Owen ja Claire pakenevat viereisessä sellissä olevan "Stygimolochin" avulla ja löytävät sitten Maisien, joka näyttää heille missä huutokauppa on, koska "Indoraptor" aiotaan myydä Wun varoituksista huolimatta ja sanoo, että se on liian vaarallinen ja vasta prototyyppi. Owen vapauttaa "Stygimolochin" häiritsemään huutokauppaa. Ihmisten paettua Wheatley tulee, huomaa "Indoraptorin" ja sanoo, että "en nähnyt sinua saarella". Hän ampuu dinosaurusta rauhoittavilla, menee sen esittelyhäkkiin ja yrittää ottaa siltä hampaan hänen kaulakoruunsa, mutta "Indoraptor" pakenee ja tappaa Wheatleyn sekä hissillä pakoa yrittävän Eversolin.


title: Jurassic World: Kaatunut valtakunta

text: Mills paljastaa Owenille ja Clairelle, että Maisie on oikeasti Lockwoodin kuolleen tyttären klooni, ja hän on syy siihen, että John Hammond, joka oli ihmiskloonauksen vastainen, lopetti kumppanuutensa Lockwoodin kanssa. Samaan aikaan "Indoraptor" metsästää ryhmää kartanossa. Zia ja Franklin vapauttavat laboratoriossa Bluen, kun Wu aikoo ottaa siltä DNA:ta. Myöhemmin Blue ja "Indoraptor" taistelevat kartanon katolla ja lopulta "Indoraptor" putoaa Bluen hyökkäyksen johdosta lasikaton läpi "Triceratopsin" kallon sarveen, joka lävistää "Indoraptorin" ja tappaa sen.


title: Jurassic World: Kaatunut valtakunta

text: Jäljellä olevat myymättömät dinosaurukset vapautetaan niiden häkeistä hengenvaarallisen sinihapon vuoksi, vaikka Owen yrittää varoittaa Clairea. Hän lopulta jättää dinosaurukset vapauttamatta, mutta lopulta Maisie painaa aukaisunappia ja dinosaurukset pakenevat ulos rakennuksesta. Mills yrittää paeta "Indominus rexin" luun kanssa, mutta "Tyrannosaurus rex" ja "Carnotaurus" syövät hänet ja astuvat luun päälle, murskaten sen. Owen ja Claire lähtevät Maisien kanssa samalla, kun Blue ja muut dinosaurukset levittäytyvät maailmalle. Yhdysvaltain uuden senaatin kuulemistilaisuudessa Malcolm puhuu tapahtuneesta ja toteaa lopuksi, että "tervetuloa Jurassic Worldiin".


title: Jurassic World: Kaatunut valtakunta

text: Lopputeksityksen aikana "Pteranodon"-parvi lentää ympäri Eiffel-tornin pienosmallia Paris Las Vegasissa.Elokuvassa esiintyy uusi, vaarallinen ja petomainen "Indoraptor", joka on "Indominus Rexin" ja Bluen ("Velociraptor") risteytys.


title: Jauhoesikko

text: Jauhoesikko ("Primula farinosa") on esikoiden ("Primula") sukuun kuuluva kasvilaji. Se on Suomessa luokiteltu erittäin uhanalaiseksi (EN) lajiksi.


title: Jauhoesikko

text: Jauhoesikko on monivuotinen ruohovartinen kasvilaji, joka muodostaa maanrajaan 5-30 cm leveän lehtiruusukkeen. Lehdet ovat kapeita, vastapuikeita ja alapuolelta vaaleajauheisia. Lehtiruusukkeen keskeltä kohoaa 10-15 cm pitkä vana, jonka päässä ovat kukat tiiviinä sarjana. Kukat ovat tavallisesti violetteja tai vaaleanpunaisia, joskus myös hailakan sinipunaisia tai miltei valkoisia. Teriö on 8-16 mm leveä, vaaleansinipunainen, keltanieluinen sekä viiteen lovipäiseen liuskaan jakautunut.Heteitä on viisi kappaletta. Emiö yhdislehtinen ja emi yksiluottinen. Hedelmä on kapea, verhiötä pidempi, noin 8 mm pitkä kota. Jauhoesikko kukkii touko–kesäkuussa.


title: Jauhoesikko

text: Jauhoesikon suomenkieinen nimi ja tieteellisen nimen lajinimi viittaavat kasvin kukkavarren ja lehtien alapinnan nuppimaisten karvojen eritteeseen, jotka saavat pinnan näyttämään jauhoiselta.


title: Jauhoesikko

text: Jauhoesikko muistuttaa paljolti norjanesikkoa ("Primula scandinavica"). Muista esikkolajeista lapinesikolla ("Primula stricta") sekä ruijanesikolla ("Primula nutans") on myös violetit kukat kuten jauhoesikolla.


title: Jauhoesikko

text: Jauhoesikko kasvaa kosteilla kalkkipitoisilla niityillä sekä letoilla, laitummilla ja rannoilla.


title: Jauhoesikko

text: Jauhoesikkoa tavataan Suomessa luonnonvaraisena nykyisin vain Ahvenanmaalla, joskin vanhoja havaintoja jauhoesikosta on myös Varsinais-Suomesta ja muualtakin. Gotlannissa ja Öölannissa jauhoesikko on melko tavallinen.


title: Fred Hoiberg

text: Fredrick Kristian Hoiberg (s. 15. lokakuuta 1972 Lincoln, Nebraska) on yhdysvaltalainen koripallovalmentaja ja kilpauransa päättänyt koripalloilija.


title: Fred Hoiberg

text: Hoiberg pelasi Iowan osavaltionyliopistossa vuodet 1991–1995, ja Indiana Pacers varasi hänet NBA:han 52. vuorolla. Hoiberg pelasi NBA:ssa yhteensä kymmenen kautta, aluksi neljä kautta Pacersissa, seuraavaksi neljä kautta Chicago Bullsissa ja lopuksi kahden kauden ajan Minnesota Timberwolvesissa. Viimeisellä NBA-kaudellaan 2004–2005 hän oli koko sarjan tarkin kolmen pisteen heittojen heittäjä.


title: Fred Hoiberg

text: Työskenneltyään Timberwolvesin organisaatiossa pelaajauransa lopettamisen jälkeen Hoiberg siirtyi valmentamaan Iowan osavaltionyliopistoon vuosiksi 2010–2015. Kesäkuussa 2015 Hoiberg siirtyi NBA-päävalmentajaksi tehtyään Chicago Bullsin kanssa viisivuotisen ja 25 miljoonan dollarin arvoisen sopimuksen. Hän valmensi Bullsia runsaat kolme vuotta mutta sai potkut joulukuussa 2018.


title: Kesäesikko

text: Kesäesikko ("Primula florindae") on esikoiden ("Primula") sukuun kuuluva kasvilaji, joka on kotoisin Tiibetistä.


title: Kesäesikko

text: Kesäesikko kasvaa 60–120 cm korkeaksi ja 30–60 cm leveäksi. Sen vana on tukeva ja lehdet ovat maata vasten ruusukkeena. Lehdet ovat noin 20 cm pitkiä, ja lehtilapa on yleisesti soikea, pitkänomainen ja soikeahko sekä karvaton. Kukinto on pitkän vanan päässä oleva rento sarja, ja sen kellomaiset kukat ovat tuoksuvia. Kukkien väri on oranssista keltaiseen. Verhiö on vaaleanvihreä sekä suippoliuskainen ja teriö keltainen sekä 15–30 mm leveä.


title: Kesäesikko

text: Kesäesikko kasvaa perennana parhaiten hyvin viileässä ja kosteassa, niin kuin muutkin esikot.


title: Kesäesikko

text: Kesäesikko ei kasva Suomessa luonnonvaraisena, mutta sitä käytetään koristekasvina. Kesäesikko kukkii kesä-heinäkuussa. Juurakkoa voidaan jakaa aikaisin keväällä.


title: Tosyyliatsidi

text: Tosyyliatsidi eli p-tolueenisulfonyyliatsidi on atsideihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.


title: Tosyyliatsidi

text: Huoneenlämpötilassa tosyyliatsidi on väritöntä nestettä. Yhdiste liukenee orgaanisiin liuottimiin esimerkiksi dietyylieetteriin, asetoniin ja kloroformiin. Tosyyliatsidi on yksi stabiileimmista orgaanisista atsideista. Tästä huolimatta se saattaa räjähtää iskun vaikutuksesta tai kuumennettaessa. Tosyyliatsidi voidaan myös sitoa polymeerikantajaan, jolloin se ei ole yhtä räjähdysherkkää.


title: Tosyyliatsidi

text: Tosyyliatsidia valmistetaan tyypillisimmin tosyylikloridin ja natriumatsidin välisellä reaktiolla asetonin ja veden seoksen toimiessa liuottimena. Toinen tapa on hapettaa tosyylihydratsidia rautanitraatilla tai typpidioksidilla.


title: Tosyyliatsidi

text: Tosyyliatsidia käytetään orgaanisissa synteeseissä. Se reagoi emäksisissä olosuhteissa karbonyyliyhdisteiden enolaattien kanssa muodostaen diatsokarbonyyliyhdisteitä ja amiinien kanssa niin ikään emäksisissä olosuhteissa muodostaen niistä atsideja. Lisäksi yhdistettä kuumentaessa muodostuu nitreeneihin kuuluvaa tosyylinitreeniä, joka voi reagoida sykloadditioilla ja insertioreaktiolla.


title: Regina Kari

text: Regina Kari (Harjula, 18. kesäkuuta 1892 Tampere, Suomen suuriruhtinaskunta – 24. toukokuuta 1970 Toijala) oli suomalainen uimari.


title: Regina Kari

text: Kari kilpaili Tukholman kesäolympialaisissa 1912 naisten 100 metrin vapaauinnissa jääden alkueriin. Kari ja Tyyne Järvi olivat ensimmäiset Suomea virallisesti olympiatasolla edustaneet naisurheilijat. Kari voitti naisten 100 metrin vapaauinnin Suomen-mestaruuden vuonna 1910 ajalla 1.42,8. Lisäksi hän voitti naisten 100 metrin vapaauinnissa ja 50 metrin uinnissa SM-mitaleja vuosina 1909 ja 1911.


title: Regina Kari

text: Kari rikkoi vuonna 1910 Anna Björkmanin 100 metrin vapaauinnin lyhyen radan Suomen-ennätyksen 3,6 sekunnilla ajallaan 1.42,8. Ennätys pysyi voimassa kaksi vuotta, kunnes Anna Järvinen rikkoi sen vuonna 1912.


title: Agadez (albumi)

text: Agadez on nigeriläisen laulaja-lauluntekijä Bombinon albumi, joka julkaistiin vuonna 2011.


title: Agadez (albumi)

text: Kaikki kappaleet Omara "Bombino" Moctar, ellei toisin mainita.


title: Tyyne Järvi

text: Tyyne Maria Järvi (Sjöblad, 4. helmikuuta 1891 Nikolainkaupunki, Suomen suuriruhtinaskunta – 4. huhtikuuta 1929 Lapinjärvi) oli suomalainen uimari.


title: Tyyne Järvi

text: Järvi kilpaili Tukholman kesäolympialaisissa 1912 naisten 100 metrin vapaauinnissa jääden alkueriin. Järvi ja Regina Kari olivat ensimmäiset Suomea virallisesti olympiatasolla edustaneet naisurheilijat. Järvi voitti naisten 100 metrin vapaauinnissa Suomen mestaruuden vuonna 1911 ajalla 1.43,0.


Cryptoriana – The Seductiveness of Decay on Cradle of Filthin kahdestoista studioalbumi. Levy julkaistiin vuonna 2017 Nuclear Blastin kautta.


title: Soodla jõgi

text: Soodla jõgi (myös "Suuga jõgi") on joki Viron pohjoisosissa Harjumaalla, Järvamaalla ja Länsi-Virumaalla. Se on Jägala jõen oikeanpuoleinen sivujoki, joka yhtyy pääuomansa Anijassa 19 kilometriä ennen joensuuta.


title: Soodla jõgi

text: Soodla jõen valuma-alueen pinta-ala on 15% pääuomansa Jägala jõen valuma-alueesta. Joki virtaa tiheästi asutun alueen läpi Järvamaalla Amblassa, Länsi-Virumaalla Tapassa ja Harjumaalla Anijassa, mutta harvaan asutulla alueella Järvamaalla Kuusalussa ja Anijassa.


title: Soodla jõgi

text: Joki saa alkuunsa Pandiveren ylängön länsilaidassa Reineveren kylässä Amblassa Järvamaalla, mutta se ylittää heti kunnan rajan ja virtaa hetken Tapan kaupungissa Länsi-Virumaalla. Ennen sitä se kohtaa Põrki raba suon, jossa on laajat turvetuotantoalueet. Niiden kuivatusvesiä on johdettu Põrki ojan kautta jokeen. Niiden kuivattamiseksi on joelle tehty rinnakkaisoja, joka palaa takain jokeen ennen Tallinnan ja Narvan välisen rautatien alitusta.


title: Soodla jõgi

text: Tästä alkaa Pandivereen rajautuva Kõrvemaan alue, jossa sijaitsevat ainakin Läste raba, Rebase raba, Keeveskisoo, Salu raba ja Salgusoo. Osalla näistä on myös turvetuotantoa ja niistä jäljelle jääneitä kaivuulammikoita. Kõrvemaata riittää Soodlan tekojärvelle asti ja joki meanderoi koko tämän matkan voimakkaasti. Soistuneessa maastossa on pääuomasta kuroutunut irti juoluoita, joista osa on vielä yhteydessä virtaavaan jokeen. Keeveskisoolla joella on jopa rinnakkaisia uomia, joiden välistä suota kutsutaan nimellä Soodla luht. Jotkin juoluat on oikastu kaivamalla niiden rinnalle suora uoma. Näiden, ja luontaisten saarien lisäksi, joen uoma on kasvanut pituutta 12 kilometriä. Pisimmän reitin kautta joen mitattu uoma on 85 kilometriä ja lyhimmän kautta 73 kilomteriä pitkä. Sen jälkeen joki pujahtaa harjujakson harjanteiden Härgmägi ja Peenessaar välistä sekä kaartaa Jussi nõmm sen länsipuolelta Salu mäen pohjoispuolelle. Soodlan tekojärven länsipäästä alkaa taas asutettu alue. Koko matkan Rabasaaresta tekojärvelle joki on toiminut Kuusalun ja Anijan rajajokena ja tekojärvi on rajattu Anijan puolelle.


title: Soodla jõgi

text: Soodlan tekojärvi on 7,5 kilometriä pitkä, minkä verran on myös jäänyt jokea tekojärven alle. Länsipäässä sijaitsee puoli kilometriä patovallia, jonka taakse tekojärvi on jäänyt. Padon alapuolella sijaitsee toinen tekojärvi Raudoja veehoidla, jonka kantatie 13 katkaisee. Eteläisestä vesialtaasta alkaa Raudoja–Aavoja kanali, joka lähtee kohti etelää ja laskee Aruoja veehoidlaan. Tekojärveen laskee Raudoja, joka on 10 kilometriä pitkä ja jonka valuma-alueen suuruus on 23 km². Joki pysyttelee loppumatkan Jägala jõgeen kantatie 13 pohjoispuolella ja siihen yhtyy kaksi pientä sivuojaa ennen yhtymistään pääuomaansa.


title: Soodla jõgi

text: Soodla jõgi on osa laajempaa Tallinnan vesihuoltojärjestelmää. Sen kautta virtaavaa vettä siirretään kanavien kautta länteen ylemmäksi Jägala jõgea ja siitä eteenpäin Pirita jõen kautta Tallinnaan Ülemistejärveen.


title: Soodla jõgi

text: Joki on lohen, purotaimenen, taimenen ja harjuksen luontaisen lisääntymisalue Jägalajoen yhtymiskohdasta Soodlan tekojärvelle asti. Purotaimenien istutuksia tai vaellusmahdollisuuksien mahdollistaminen on ollut puhetta. Joki on Kõrvemaan suoalueilla tasaista ja melottavissa. paikoin veteen kaatuneet puut haittaavat etenemistä, mutta muuten matkaa voi tehdä esteittä.


title: FC Differdange 03

text: Football Club Differdange 03 on jalkapalloseura Differdangen kaupungista, Luoteis-Luxemburgista. Seura on perustettu vuonna 2003, kun AS Differdangen ja FA Red Boys Differdange fuusoituivat. Seura on saavuttanut suurimmat saavutuksensa ennen vuonna 2003 erityisesti FA Red Boys Differdangen nimellä. Luxemburgin cupin seura on voittanut neljästi: 2010, 2011, 2014 ja 2015.


title: FA Red Boys Differdange

text: Football Association Red Boys Differdange oli jalkapalloseura Differdangen kaupungista. Seura on nykyään osa FC Differdange 03:a, jonka se muodosti AS Differdangen kanssa vuonna 2003. Seura voitti kuudesti Luxemburgin mestaruuden: 1923, 1926, 1931, 1932, 1933 ja 1979.


title: Sepangin 12 tunnin ajo 2015

text: Sepangin 12 tunnin ajo 2015 oli kestävyysajokilpailu, joka ajettiin 12. joulukuuta Sepang International Circuitin moottoriradalla Malesiassa.


title: Sepangin 12 tunnin ajo 2015

text: Kilpailun voittivat Audilla ajaneet Stuart Leonard, Stéphane Ortelli ja Laurens Vanthoor.


title: Grateful

text: Grateful on yhdysvaltalaisen musiikkituottaja DJ Khaledin kymmenes studioalbumi, joka julkaistiin 23. kesäkuuta 2017.


title: Grateful

text: Albumi debytoi Iso-Britannian virallisen albumilistan kymmenennellä sijalla. Suomessa se nousi virallisen albumilistan kolmannelle sijalle.


title: Sepangin 12 tunnin ajo 2016

text: Sepangin 12 tunnin ajo 2016 oli kestävyysajokilpailu, joka ajettiin 10. joulukuuta Sepang International Circuitin moottoriradalla Malesiassa.


title: Sepangin 12 tunnin ajo 2016

text: Kilpailun voittivat Audilla ajaneet Robin Frijns, Christopher Haase ja Laurens Vanthoor.


title: Viron vesistöt

text: Viron vesistöt eli vesistöjen laskujoket laskevat kaikki Itämereen. Itään ja pohjoiseen virtaavat joet laskevat Suomenlahteen, länteen virtaavat joet laskevat suurten saarten väleihin tai Pärnunlahteen ja etelään virtaavat joet laskevat Itämeren itärannikolle Latviassa.


title: Viron vesistöt

text:
Hallinnollisesti vesistöt jaetaan kolmeen vesistöalueeseen:
Koivan vesistöalue laskee etelään ja sitä käsitellään erillään muista vesistöistä. Jako itäisiin- ja läntisiin vesistöalueisiin kulkee Pandiveren ylängön kohdalla pohjois-etelä-suuntaisena.


title: Viron vesistöt

text: Vesistöalueet jaetaan pienempiin yksiköihin alavesistöalueisiin (), jotka muodostuvat jokien mereen laskevista vesistöistä.Joidenkin jokien vesistöalueet voivat jakautua osiin naapurimaiden Venäjän, Latvian ja Valko-Venäjän kesken.


title: Marko Simonovski

text: Marko Simonovski (s. 2. tammikuuta 1992) on makedonialainen jalkapalloilija, joka edustaa Veikkausliigassa pelaavaa FC Lahtea. Pelipaikaltaan hän on hyökkääjä.


title: Komendöörinsaaret

text: Komendöörinsaaret (), vanh. Komandorsaaret, on Venäjälle kuuluva saariryhmä Beringinmeressä Kamtšatkan niemimaasta itään. Saaret ovat Aleuttien saarten jatke, vaikkakin niiden ja lähimmän muun Aleuttien saaren Attun välillä on etäisyyttä yli 300 kilometriä.


title: Komendöörinsaaret

text: Saaret löysi ja nimesi Vitus Bering tutkimusmatkallaan vuonna 1741. Saarten eteläpuolella käytiin maaliskuussa 1943 meritaistelu Japanin keisarillisen laivaston ja Yhdysvaltain laivaston alusten välillä.


title: Komendöörinsaaret

text: Saaret kuuluvat kokonaisuudessaan Aleuttien piiriin, ja niiden asukasluku oli vuoden 2010 väestönlaskennan mukaan 676, josta suurin osa on keskittynyt Nikolskojeen Beringinsaarelle.


title: Komendöörinsaaret

text: Saaret olivat Georg Wilhelm Stellerin nimeämän stellerinmerilehmän viimeinen varmistettu elinalue ennen niiden kuolemista sukupuuttoon noin vuonna 1768.


title: Aeroflotin lento 892

text: Aeroflotin lento 892 oli Aeroflotin reittilento Minskistä Itä-Berliiniin. Lennolla 12. joulukuuta 1986 käytetty Tupolev Tu-134A syöksyi maahan lennon lähestyessä Itä-Berliinin Schönefeldin lentoasemaa. Koneessa oli 82 ihmistä, joista 72 kuoli maahansyöksyssä.


title: Aeroflotin lento 892

text: Minskistä lähtenyt lento joutui laskeutumaan varakentälle Prahaan Itä-Berliinissä vallinneen huonon näkyvyyden vuoksi. Sään parannuttua matka jatkui kohti Itä-Berliiniä. Lennon lähestyessä Schönefeldin lentoasemaa lennonjohto antoi miehistölle luvan tehdä ILS-lähestyminen kiitotielle 25L.


title: Aeroflotin lento 892

text: Koneen laskeutuessa kohti kiitotietä 25L lennonjohtaja ilmoitti kaikille radiotaajuudella oleville lentokoneille, että viereinen samansuuntainen kiitotie 25R on suljettu. Lennon 892 radisti ymmärsi viestin väärin ja luuli, että heille oli annettu lupa laskeutua kiitotielle 25R. Hän vastasi ”Selvä, kiitos, 25R”. Muut miehistön jäsenet eivät huomanneet virhettä, koska he eivät osanneet englantia.


title: Aeroflotin lento 892

text: Miehistö kytki autopilotin pois päältä ja alkoi ohjata konetta oikealle kohti kiitotietä 25R. Lennonjohtaja huomasi liikkeen ja kertoi miehistölle oikean kiitotien olevan 25L. Miehistö käänsi konetta takaisin vasemmalle. Käännösten aikana moottorien tehoasetus oli pidetty koko ajan samana, ja kone oli vajonnut 60 metriä liukupolun alapuolelle. Vajoamisnopeus kohosi seitsemään metriin sekunnissa ja kone jatkoi laskeutumista, kunnes osui puunlatvoihin kolmen kilometrin päässä kiitotiestä ja syöksyi maahan.


title: Aeroflotin lento 892

text: Maahansyöksyssä kuoli heti 61 matkustajaa ja kaikki yhdeksän miehistön jäsentä. Eloon jääneistä matkustajista kaksi kuoli vielä noin kahden viikon kuluttua vammoihinsa. Kaikkiaan onnettomuudessa kuoli siis 72 ihmistä. Kymmenen matkustajaa selviytyi.


title: Stênio Garcia Dutra

text: Stênio Garcia Dutra (s. 29. tammikuuta 1994), kutsumanimeltä Stênio, on brasilialainen jalkapalloilija, joka edustaa Veikkausliigassa pelaavaa FC Lahtea. Pelipaikaltaan hän on hyökkääjä.


title: Stênio

text: Stênio on muun muassa seuraavien henkilöiden etunimi:


title: Teemu Kohvakka

text: Teemu Kohvakka (s. 27. tammikuuta 1974 Säynätsalo) on suomalainen jääkiekkoilija. Kohvakka pelasi juniorina JyP HT:ssa ja myöhemmin myös Jypin SM-liigajoukkueessa. Jypin lisäksi Kohvakka pelasi Suomessa Hermeksessä (I-divisioona), SaiPassa (I-divisioona ja SM-liiga) sekä Diskoksessa (I-divisioona ja myöhemmin Mestis). Myöhemmin Kohvakka pelasi Ranskassa Besançon Hockey Clubissa sekä Norjassa Stavanger Oilersissa ja Storhamar Dragonsissa.


title: New Nintendo 2DS XL

text: New Nintendo 2DS XL on Nintendon julkaisema käsikonsoli, joka on julkaistu vuonna . Konsoli on jatkoa Nintendo 3DS -mallistolle ja laite on taaksepäin yhteensopiva edeltävien mallien kanssa.


title: New Nintendo 2DS XL

text: Konsoli on halvempi ja kevyempi kuin aikaisemmat mallit muun muassa stereoskooppisen 3D-ominaisuuden poisjättämisen vuoksi.


title: Natal

text: Natal oli nykyisen Etelä-Afrikan kaakkoisosassa Intian valtameren rannikolla vuosina 1843–1910 sijainnut Britannian siirtomaa. Se liittyi vuonna 1910 osaksi Etelä-Afrikan unionia ja muodosti sen jälkeen Etelä-Afrikkaan kuuluneen Natalin provinssin. Sen alue vastasi suunnilleen nykyistä KwaZulu-Natalin provinssia.


title: Natal

text: Alueen nimi tulee joulua tarkoittavasta portugalin kielen sanasta "natal". Portugalilainen löytöretkeilijä Vasco da Gama saapui seudulle ensimmäisenä eurooppalaisena vuonna 1497 ja antoi löytämälleen maalle nimeksi Terra Natalis, ”joulumaa”. Portugali perusti oman siirtokuntansa pohjoisemmas Delagoanlahdelle, mutta Natal pysyi bantu-kansoihin kuuluneiden ngunien hallinnassa vielä usean vuosisadan ajan. 1800-luvun alkupuolella nguneihin kuuluneet zulut loivat Tugelajoen pohjoispuolelle vahvan kuningaskunnan, Zulumaan, ja hävittivät tai karkottivat sotaretkillään Tugelan eteläpuolella asuneet heimot. Vuonna 1824 britit perustivat rannikolle Port Natalin kaupungin (nykyinen Durban) ja tekivät zuluhallitsija Shakan kanssa sopimuksen, jolla he saivat haltuunsa noin 80 kilometrin levyisen ja 160 kilometriä sisämaahan ulottuneen kaistaleen rannikolta. Vuonna 1835 brittiläinen lähetyssaarnaaja Allen Francis Gardiner teki Shakan seuraajan Dinganen kanssa sopimuksen, jonka mukaan koko Natalin eteläosa siirtyisi Britannialle, mutta britit eivät aluksi osoittaneet kiinnostusta asumattomaan sisämaahan.


title: Natal

text: Vuonna 1837 Natalin sisämaahan alkoi saapua niin sanottuja voortrekkereitä, brittiläisestä Kapmaasta vaeltamaan lähteneitä hollantilaistaustaisia buureja. Lohikäärmevuorten yli tullutta joukkoa johti Piet Retief. Dingane lupasi myydä lähes koko Natalin heille vähäisestä vastapalveluksesta, mutta surmasikin Retiefin ja pääosan tämän seuraajista väijytyksessä helmikuussa 1838. Tapaus teki buureista ja zuluista pitkäaikaisia vihollisia. Saman vuoden joulukuussa Andries Pretoriuksen johtama toinen voortrekkerijoukko voitti Dinganen ja tuhosi suuren osan tämän armeijasta Bloedrivierin taistelussa. Zulut ajautuivat sisällissotaan, jolloin Dinganen syrjäyttänyt kuningas Mpande luovutti Tugalen eteläpuolisen osan Natalia buureille. Buurit perustivat saamalleen alueelle vuonna 1840 Natalian tasavallan, jonka pääkaupunkina oli Pietermaritzburg. Britannia kuitenkin valloitti Natalin jo vuonna 1843 ja liitti sen valtapiiriinsä. Pääosa buureista jätti pettyneinä Natalin ja vaelsi kauemmas sisämaahan, johon he perustivat myöhemmin Oranjen ja Transvaalin tasavallat sekä lyhytikäisemmän Utrechtin tasavallan. Buurien tilalle Nataliin muutti pääasiassa brittiläistaustaista väestöä. Natalin hallinnossa vuodesta 1849 vaikuttanut Theophilus Shepstone pyrki jättämään alueita myös bantuille, jotka muodostivat enemmistön Natalin alueen asukkaista.


title: Natal

text: Britannia liitti Natalin vuonna 1844 suoraan Kapmaahan, mutta vuonna 1856 se erotettiin omaksi kruununsiirtomaakseen. Britit perustivat alueelle sokeriruokoplantaaseja, ja saadakseen niille työvoimaa he alkoivat vuodesta 1860 alkaen tuoda alueelle sopimustyöläisiä Brittiläisestä Intiasta. Intialaisista muodostui lopulta suuri ja merkittävä väestöryhmä. Kun Britannia oli kukistanut zulut vuoden 1879 zulusodassa, heidän valtakuntansa miehitettiin ja julistettiin vuonna 1887 osaksi Brittiläistä imperiumia. Vuonna 1897 entisestä Zulumaasta tuli virallisesti osa Natalin kruununsiirtomaata. Natalille myönnettiin vuonna 1893 osittainen paikallinen itsehallinto. Vuonna 1895 valmistui Durbanin ja Transvaalin pääkaupungin Pretorian yhdistänyt rautatie, ja vuonna 1898 Natal muodosti tulliliiton Kapmaan ja buurivaltioiden kanssa. Toisen buurisodan alkuvaiheessa syksyllä 1899 Transvaalin ja Oranjen joukot hyökkäsivät Natalin alueelle ja piirittivät Ladysmithin kaupungin. Natalin pääosin brittiläistaustainen valkoihoinen väestö tuki kuitenkin sodassa Britannian armeijaa.


title: Natal

text: Natal yhdistettiin vuonna 1910 Kapmaan sekä Transvaalin ja Oranjejoen siirtokuntien kanssa Etelä-Afrikan unioniksi, joka sai dominion aseman imperiumissa. Natal oli tämän jälkeen pienin ja vahvimmin brittiläismielinen Etelä-Afrikan neljästä provinssista. Zulujen asuttamista alueista muodostettiin apartheid-aikana KwaZulu-niminen bantustan, joka yhdistettiin vuonna 1994 Natalin kanssa nykyiseksi KwaZulu-Natalin provinssiksi.


title: Juha Kilpiä

text: Juha Osmo Kilpiä (s. 6. elokuuta 1953 Kuusankoski) on suomalainen kenraalimajuri, evp.


title: Juha Kilpiä

text: Juha Kilpiä syntyi työteknikko Osmo Kilpiän ja toimistovirkailija Asta Engblomin perheeseen. Hänen puolisonsa vuodesta 1980 on Mirja Harlahti. Kilpiä valmistui Kadettikoulusta 1977 ja Sotakorkeakoulusta 1987, NATO Defence College -oppilaitoksessa hän opiskeli 1999. Kilpiä toimi kouluttajana Kymen pioneeripataljoonassa 1977–1980 ja Reserviupseerikoulussa 1980–1984. Pääesikunnassa hän oli toimistoupseeri ja esiupseeri 1984–1985, UNIFILin suomalaisen pataljoonan operatiivisen toimiston päällikkö 1991–1992, Helsingin sotilasläänin esikunnassa esiupseeri 1993–1994 ja UNDOFin Suomen pataljoonan operatiivisen osaston toimiston päällikkö 1993. Kilpiä toimi Keski-Suomen pioneeripataljoonan komentajana 1994–1995, suomalaisen rakentajapataljoonan komentajana (IFOR, SFOR) 1996–1997 ja Maanpuolustuskorkeakoulun opettajana 1997–2000. Puolustusvoimien kansainvälisen keskuksen johtaja hän oli 2000–2002, Karjalan prikaatin komentaja 2002–2004, monikansallisen taisteluosaston komentaja Bosnia ja Hertsegovinassa 2003–2005, Puolustusvoimien apulaismaavoimapäällikkö 2005 ja kansainvälisen osaston päällikkö 2006. Suomen sotilasedustajana EU:ssa ja NATO:ssa Kilpiä työskenteli 2007–2007, maavoimien esikunnan päälliköksi hänet nimitettiin 2009. Kilpiä oli Korkeimman oikeuden sotilasjäsen 2005–2006. Kenraalimajuriksi hänet ylennettiin 2006.


title: Marko Grönholm

text: Marko Grönholm (s. 1981 Turku) on suomalainen jalkapalloerotuomari. Ammatiltaan hän on fysioterapeutti.


title: Satamiljoonaa kertaa

text: ”Satamiljoonaa kertaa” on suomalaisen rap-artisti Mäkin single, jonka julkaisi Universal 24. huhtikuuta 2017. Kappaleella on mukana laulaja Reino Nordin. Kappaleen ovat säveltäneet Jaakko Salovaara sekä Erkka Lempiäinen ja sanoittaneet Mäkki sekä Nordin.


title: Satamiljoonaa kertaa

text: Suomen virallisella listalla ”Satamiljoonaa kertaa” sijoittui parhaimmillaan latauslistalla neljänneksi sekä single- ja striimatuimpien listoilla 11. sijalle. Korkeimmat sijoitukset kaikilla listoilla tulivat ensimmäisellä listaviikolla 18/2017.


title: Ryan Johnston

text: Ryan Brodie Johnston (s. 14. helmikuuta 1992 Sudbury, Ontario, Kanada) on kanadalainen jääkiekkopuolustaja, joka pelaa Ruotsin SHL-liigan Luleå HF:ssä. Hän on aiemmin pelannut myös kymmenen NHL-ottelua Montréal Canadiensissa. Johnston laukoo oikealta.


title: Ryan Johnston

text: Johnston aloitti jääkiekkoilun kotikaupungissaan Ontarion Sudburyssa. Kaudella 2006–2007 hän pelasi Sudbury Wolvesin junioreissa Ontarion paikallista NOBHL-juniorisarjaa. Kaksi seuraavaa kautta Johnston pelasi GMHL:ää Sudbury Nickel Capital Wolvesissa. Kauden 2007–2008 päätteeksi hänet valittiin sarjan toiseen ja kauden 2008–2009 sarjan ensimmäiseen tähdistökentälliseen. Kitchener Rangers varasi Johnstonin 201. pelaajana OHL:n varaustilaisuudessa 2008, mutta hän ei kuitenkaan koskaan siirtynyt CHL:ään, jotta Johnston voisi jatkossa pelata Yhdysvaltain yliopistosarjoissa. Kauden 2009–2010 hän pelasi GOJHL-juniorisarjan Elmira Sugar Kingsissa.


title: Ryan Johnston

text: Vuodet 2010–2012 Johnston pelasi CCHL-junioriliigaa Nepean Raidersissa. Kauden 2010–2011 päätteeksi hänet valittiin sarjan kolmanteen tähdistökentälliseen. Kaudella 2011–2012 Johnston nousi Raidersin varakapteeniksi. Hän voitti koko CCHL:n puolustajien piste- ja syöttöpörssin tehoilla 17+54=71. Pudotuspeleissä Johnston voitti sarjan puolustajien piste-, maali- ja syöttöpörssin tehoilla 9+9=18. Johnston jakoi myös maalipörssin toisen sijan joukkuetoverinsa Brent Norrisin kanssa edellään vain toinen joukkuetoveri Dalen Hedges. Hän voitti kauden päätteeksi CCHL:n mestaruuden, Art Bogart Cupin. Johnston valittiin pudotuspelien arvokkaimmaksi pelaajaksi, sarjan parhaaksi puolustajaksi ja ensimmäiseen tähdistökentälliseen. Vuosina 2012–2015 hän kävi Colgaten yliopistoa pääaineenaan geologia. Kesällä 2014 Johnston osallistui New Jersey Devilsin kehitysleirille. "Junior" -vuotenaan 2014–2015 hän oli Colgaten tehokkain puolustaja Jake Kulevichin kanssa tehoilla 1+14=15.


title: Ryan Johnston

text: Kesällä 2015 Johnston osallistui Montréal Canadiensin kehitysleirille. Hän teki heinäkuussa joukkueen kanssa kaksivuotisen tulokassopimuksen. Johnston pelasi kauden 2015–2016 suurimmaksi osaksi AHL-joukkue St. John’s IceCapsissa, jossa tulokaskausi toi 37 runkosarjaottelussa 12 syöttöpistettä. Hän debytoi samalla kaudella myös Canadiensin NHL-joukkueessa, jossa Johnston pelasi kolme runkosarjaottelua ilman tehopisteitä. Hän teki NHL-debyyttinsä runkosarjan kolmanneksi viimeisellä kierroksella 5. huhtikuuta 2016 Florida Panthersia vastaan. Johnston sai ottelussa jääaikaa 12.05 minuuttia. Kaudella 2016–2017 hän oli IceCapsin eniten maaleja tehnyt puolustaja viidellä osumallaan. Johnston pelasi kauden aikana NHL:ssä seitsemän runkosarjaottelua ilman tehopisteitä.


title: Ryan Johnston

text: Kaudeksi 2017–2018 Johnston siirtyi kaksivuotisella sopimuksella Ruotsin SHL-liigan Luleå HF:ään. Helmikuussa 2018 seura lainasi hänet loppukaudeksi Sveitsin National Leaguen HC Luganoon. Johnston eteni joukkueen kanssa aina liigan finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3.


title: Ryan Johnston

text: Myös Johnstonin sisarukset Kathleen, Sarah, Jacob, Rebecca ja Steven ovat pelanneet jääkiekkoa. Isosisko Kathleen on tullut paremmin tunnetuksi jalkapalloilijana ja pelannut Harvardin yliopistojoukkueessa, isosisko Sarah pelasi Cornellin yliopistojoukkueessa, isoveli Jacob pelaa nykyään Tanskan Metal Ligaenin Odense Bulldogsissa, isosisko Rebecca pelaa CWHL-joukkue Calgary Infernossa ja hän on naisten jääkiekon kaksinkertainen olympiavoittaja. Pikkuveli Steven pelaa puolestaan Dalhousie Universityn yliopistojoukkueessa. Heidän setensä Mike Johnston on valmentanut muun muassa NHL-joukkue Pittsburgh Penguinsia (2014–2015) ja Kanadan A-maajoukkuetta (1992–1993, 1998–1999). Mike toimii nykyään WHL-junioriliigan Portland Winterhawksin päävalmentajana ja toimitusjohtajana.


title: Micky Arison

text: Micky Arison (s. 1949) on israelilais-yhdysvaltalainen liikemies. Hän on Carnival Corporation & plc -varustamon hallituksen puheenjohtaja. Hänen isänsä perusti varustamoyhtiön, ja Micky Arison oli sen toimitusjohtaja 34 vuoden ajan, vuoteen 2013 asti. Arison on myös yhdysvaltalaisen koripallojoukkue Miami Heatin omistaja.


title: Systeeminen konstellaatio

text:
Systeeminen konstellaatio on saksalaisen psykoterapeutin Bert Hellingerin (s.1925) kehittämä toiminnallinen ja kokemuksellinen menetelmä, jonka avulla tutkitaan ihmisyhteisöjen dynamiikkaa. Systeemisestä konstellaatiosta on kolme muotoa: "perhekonstellaatio", "organisaatiokonstellaatio" ja "yhteiskunnallinen konstellaatio."
Perhekonstellaatio on terapiamuoto, ja se toimii kaikkien muiden systeemisten konstellaatioiden perustana. Perhekonstellaatiossa Hellinger on yhdistänyt perhesysteemien teoriaa Jacob Levy Moreno, Virginia Satir, Iván Boszormenyi-Nagy), fenomenologista psykologiaa ja filosofiaa (Franz Brentano, Edmund Husserl, Martin Heidegger) ja havaintojaan Etelä-Afrikassa zulujen kunnioituksesta ja yhteydestä esi-isiinsä.
Perhekonstellaatio nojaa psykoterapeuttiseen traditioon, mutta eroaa perinteisestä psykoterapiasta siinä, että asiakas puhuu hyvin vähän ja konstellaatiossa ensisijainen tavoite on havaita ja vapauttaa perhesysteemissä vallitsevia ylisukupolvisia käyttäytymismalleja, ei tutkia tai prosessoida narratiivista, kognitiivista tai emotionaalista sisältöä. Systeemiset konstellaatiot sijoittuvat somaattisen psykologian alueelle, missä tieto esim. ylisukupolvisista lojaliteeteista katsotaan säilyneen kehossa, ei mielessä.


title: Systeeminen konstellaatio

text: Hellingerin metodit ja tekniikat ovat vapaasti käytettävissä, integroitavissa ja muokattavissa. Monien alojen ammattilaiset (psykiatria, psykologia, biologia, organisaatiokonsultointi, koulutus) ovat laajentaneet ja kehittäneet metodia ja tekniikoita omaan työvälineistöönsä sopivaksi.


title: Systeeminen konstellaatio

text: 1990-luvun loppupuolella perhekonstellaatiota alettiin soveltaa organisaatioiden kehittämiseen, ja siitä on kehittynyt oma suuntauksensa. Organisaatiokonstellaatio (systeeminen konstellaatio organisaatiokontekstissa) on väline, jolla tutkitaan organisaation dynamiikkaa, järjestelmän keskeisten osien suhteita, järjestystä ja vuorovaikutusta. Konstellaation voi tehdä yksittäisen ihmisen tai ryhmän tilanteesta. Organisaatiokonstellaatiossa voi myös tarkastella abstrakteja asioita kuten yrityksen strategiaa ja erilaisia valintatilanteita. Organisaatiokonstellaation tavoitteena on tunnistaa tekijöitä, jotka vaikuttavat yrityksen menestykseen ja työntekijöiden hyvinvointiin.


title: Systeeminen konstellaatio

text: Yhteiskunnallisella konstellaatiolla pyritään lisäämään ymmärrystä yhteiskunnallisista ilmiöistä ja yhteiskunnassa vaikuttavista voimista, tarkastellaan ihmisryhmien välisiä suhteita ja tunnistetaan ongelmien syvempiä syitä. Tutkinnan kohteena on ollut mm. suomi-ruotsi -kielikysymys ja Venäjän Krimin valtaus. Suomi 100 -vuoden kunniaksi syksyllä 2017 virallisena Suomi 100 -hankkeena tehtiin Tammisaaressa yhteiskunnallinen konstellaatio 'Kansalaissota ja sen haavat' .


title: Etenevä selkäydinrappeuma

text: Etenevä selkäydinrappeuma eli degeneratiivinen myelopatia (DM) on keski-ikäisillä ja vanhoilla koirilla esiintyvä perinnöllinen sairaus, joka saa koiran takaosan halvaantumaan hitaasti. Sairaus puhkeaa aikaisintaan 7−8 vuoden iässä. Koira halvaantuu 6 kuukauden − kolmen vuoden päästä sairauden puhkeamisesta.


title: Etenevä selkäydinrappeuma

text: Sairauteen ei ole olemassa hoitoa, mutta oireiden etenemistä voidaan hidastaa tukemalla liikuntakyvyn säilymistä fysioterapialla.


title: Etenevä selkäydinrappeuma

text: Alussa koira oireilee heijasteiden hidastumisella ja heikkenemisellä. Tyypillisiä oireita ovat takajalkojen huono liikuntakyky ja asentotunnon menetys. Hallitsemattomat takajalkojen liikkeet ja heikkous pahenevat taudin edetessä. Sairaus ei ilmeisesti ole kivulias.


title: Etenevä selkäydinrappeuma

text: Hermostorappeuman aiheuttaja on elimistön puolustusjärjestelmän vääränlainen reaktio, joka tuhoaa selkäytimen hermokudosta ja vaikeuttaa siten impulssien kulkua.


title: Etenevä selkäydinrappeuma

text: Sairastumisalttiuden voi todeta geenitestillä, mutta kaikki geeneiltään sairaat koirat eivät sairastu. Myös pelkästään oireiden perusteella tehty diagnoosi saattaa olla epävarma. Yhdysvaltalaisessa tutkimuksessa oireiden perusteella diagnosoiduista koirista vain kahdella kolmasosalla oli sairaus geenitestin perusteella. Väärien selkäydinrappeumadiagnoosien aiheuttajiksi epäiltiin muun muassa välilevytyriä, kasvaimia, tulehduksia, vammoja tai halvauskohtauksia.


title: Etenevä selkäydinrappeuma

text: Etenevää selkäydinrappeumaa erehdytään usein luulemaan ikääntymisen aiheuttamaksi nivelrikoksi tai muuksi vanhuuden vaivaksi.


title: Etenevä selkäydinrappeuma

text: Etenevä selkäydinrappeuma on autosomeissa ilmenevä, peittyvästi periytyvä sairaus. Kaikki perimätyypiltään sairastumisalttiit eivät sairastu, mikä voi tarkoittaa, että sairautta aiheuttaa useampi geeni tai että sairastumisalttiit koirat eivät elä tarpeeksi vanhaksi, että ehtisivät oireilla. Geenitesteillä tutkitaan yhden emäsparin muutosta, mutta muistakin kohdista koiran perimää on löydetty heikompi yhteys sairauteen.


title: Etenevä selkäydinrappeuma

text: Etenevä selkäydinrappeuma on tyypillisesti suurten koirarotujen sairaus. Eläinlääkärien lausuntojen mukaan sairautta tavataan keskimääräistä useammin collieilla ja saksanpaimenkoirilla.


title: Etenevä selkäydinrappeuma

text: Suomenlapinkoirista noin neljäsosa on geenitestitulosten perusteella sairauden kantajia. Laskennallisesti sairastumisalttiita on rodusta 1−2 %. DM:ää havaittiin suomenlapinkoirilla ensin Yhdysvalloissa ja Australiassa. Vuoden 2014 tienoilla myös Suomessa alettiin geenitestata koiria. Vasta vuosien mittaan selviää, kuinka suuri osuus sairastumisalttiista koirista sairastuu, kun geenitestatut koirat ikääntyvät.


title: Harjun alavesistöalue

text: Harjun alavesistöalue on Viron vesistöjen aluejaossa osa Länsi-Viron vesistöaluetta. Länsi-Viron vesistöalueella sen länsi- ja lounaispuolella sijaitsee Matsalun alavesistöalue ja kaakkoispuolella Pärnun alavesistöalue. Sen itäpuolella sijaitsee Virun alavesistöalue, joka kuuluu Itä-Viron vesistöalueeseen. Tässä artikkelissa on luettelomaisesti esitetty joitakin vesistöjä.


title: Harjun alavesistöalue

text: Joet on lueteltu lännestä itään. Joen valuma-alueella olevat merkittävimmät sivujoet on luetteloitu sisennettynä.Vesitöalueella on 337 järveä tai lampea, joista osa ovat teko- tai patojärviä.


title: Sosiaalinen liikkuvuus

text: Sosiaalinen liikkuvuus on yksilöiden, perheiden, kotitalouksien tai muiden ihmisryhmien liikehdintää yhteiskunnan sosiaalisten kerrostumien välillä tai sisällä, yhteiskunnallisen ja taloudellisen eli sosioekonomisen aseman muutosta tai liikkumista yhteiskunnan hierarkiassa.


title: Esmon Saimon

text: Esmon Saimon (28. lokakuuta 1955 Malekula, Uudet-Hebridit) on vanuatulainen poliitikko. Hän on toiminut urallaan muun muassa ministerinä ja parlamentin puhemiehenä. Hänestä tuli kesäkuussa 2017 virkaatekevä presidentti Baldwin Lonsdalen kuoltua.


title: Esmon Saimon

text: Esmon Saimon syntyi vuonna 1955 Malekulan saarella. Hän kävi peruskoulunsa Malekulassa. Hän toimi ennen poliittista uraansa muun muassa yrittäjänä.


title: Esmon Saimon

text: Saimon valittiin vuonna 1988 Vanuatun parlamenttiin Malekulan vaalipiiristä. Hän edusti tuolloin Melanesian progressiivista puoluetta. Ministeriksi Saimon nousi syyskuussa 2009, jolloin hänestä tuli Vanuatun kauppaministeri. Vanuatun infrastruktuuriminitseriksi hänet nimitettiin maaliskuussa 2013. Saimon valittiin jo kuudennen kerran parlamenttiin vuoden 2016 vaaleissa. Hän edusti niissä vaaleissa Vanua’aku Pati -puoluetta.


title: Esmon Saimon

text: Vuoden 2016 vaalien jälkeen Saimon valittiin parlamentin uudeksi puhemieheksi. Hän sai puhemiesäänestyksessä 33 ääntä ja vastaehdokas Christopher Emelee 18 ääntä. Vanuatun presidentin Baldwin Lonsdalen kuoltua kesäkuussa 2017 Saimonista tuli parlamentin puhemiehenä virkaatekevä presidentti.


title: Pickering (Englanti)

text: Pickering on kaupunki ja parish, joka sijaitsee Ryedalen alueella North Yorkshiren kreivikunnassa Englannissa. Vuoden 2011 väestönlaskennassa kaupungissa asui 6830 ihmistä.


title: Pickering (Englanti)

text: Pickering sijaitsee North York Moorsin kansallispuiston reunalla. Kaupungin lähellä sijaitsevat myös muun muassa kaupungit Malton, Norton ja Scarborough.


title: Pickering (Englanti)

text: Kaupungin läheisyydestä on löydetty todisteita asutuksesta jo kelttien ja Rooman valtakunnan ajalta. Pickering mainitaan myös vuonna 1086 tehdyssä Domesday bookissa, jossa siellä mainitaan olevan pieni kylä ja viljelymaata.


title: Pavel Nazimov

text: Pavel Viktorovitš Nazimov (, s. 4. helmikuuta 1996) on venäläinen jalkapalloilija, joka edustaa Veikkausliigassa pelaavaa FC Lahtea. Pelipaikaltaan hän on hyökkääjä.


title: Paavo Voutilainen

text: Paavo Voutilainen on muun muassa seuraavien henkilöiden nimi:


title: Saara Aittakumpu

text: Saara Aittakumpu on suomalainen kuoronjohtaja. Aittakumpu on toiminut Polyteknikkojen Kuoron (PK) taiteellisena johtajana maaliskuusta 2013 alkaen, perustamansa naiskamarikuoro Kaari-ensemblen taiteellisena johtajana vuodesta 2008 sekä mieskamarikuoro Valkian taiteellisena johtajana vuodesta 2016. Aiemmin hän on johtanut mm. Savolaisen osakunnan laulajia ja Lahden Bach-kuoroa. Aittakumpu on toiminut kuoronjohdon opettajana ja kouluttajana useissa oppilaitoksissa sekä kesäkursseilla. Tällä hetkellä hän opettaa Metropolia-ammattikorkeakoulussa. Aittakumpu on ollut kuoromestarina useissa ooppera- ja oratorioproduktioissa. Hän myös tilaa ja kantaesittää kuoroineen ahkerasti nykymusiikkia.


title: Saara Aittakumpu

text: Aittakumpu on suorittanut musiikkipedagogin AMK-tutkinnon pääinstrumenttinaan klarinetti. Sen jälkeen hän suoritti kuoronjohdon A-tutkinnon Sibelius-Akatemiassa erinomaisin arvosanoin vuonna 2007 valmistuen samalla musiikin maisteriksi. Hänen kuoronjohdonopettajiaan ovat olleet Kari Turunen, Jani Sivén ja Matti Hyökki.


title: Saara Aittakumpu

text: Aittakumpu on palkittu Pro Musica -säätiön stipendillä vuonna 2010.


title: Saara Aittakumpu

text: Itävallan Linzissä 2015 järjestetyssä 5th Int. Anton Bruckner –kuorokilpailussa hänet palkittiin Conductor Prize -erikoispalkinnolla.


title: Paavo Voutilainen (jalkapalloilija)

text: Paavo Voutilainen (s. 25. helmikuuta 1999) on suomalainen jalkapalloilija, joka edustaa Veikkausliigassa pelaavaa FC Lahtea. Pelipaikaltaan hän on puolustaja.


title: Vee-Jay Records

text: Vee-Jay Records on vuonna 1953 perustettu yhdysvaltalainen levy-yhtiö. Sen toimipaikka on Chicago, ja se on erikoistunut bluesiin, jazziin, rhythm and bluesiin ja rock and rolliin.


title: Vee-Jay Records

text:
Levy-yhtiön perusti aviopari Vivian Carter ja James Bracken, ja yhtiön nimi on mukaelma heidän etunimistään. Vee-Jay oli myös ensimmäisiä afroamerikkalaisia levy-yhtiöitä, ja sen ensimmäisiä merkittäviä esittäjiä olivat blues-laulajat Jimmy Reed, Memphis Slim ja John Lee Hooker, sekä R&B-tyyliset lauluyhtyeet The Spaniels, The Dells ja The Eldorados. 1960-luvulla Vee-Jaystä kasvoi suuri soul-levy-yhtiö, kun Jerry Butler, Gene Chandler, Dee Clark ja Betty Everett saavuttivat kaikki hittejä. Pop-
ja rockmusiikin puolella suosiota saavutti yhtiön ensimmäinen valkoinen kiinnitys, The Four Seasons. Lisäksi Vee-Jay julkaisi The Beatlesin ensimmäisiä albumeja Yhdysvalloissa.


title: Kari Korhonen (biologi)

text: Kari Korhonen (s. 24. heinäkuuta 1943) on suomalainen sieniin erikoistunut biologi.


title: Kari Korhonen (biologi)

text: Hän on tutkinut etenkin mesisieniä ja juurikääpiä. Ne ovat yleisiä havupuiden lahottajia.


title: Kari Korhonen (biologi)

text: Hänen määrittämissään lajeissa käytetään auktorimerkintää "Korhonen".


title: Gabriele Rumi

text: Gabriele Rumi (4. syyskuuta 1939 – 21. toukokuuta 2001) oli italialainen Minardin Formula 1 -tallin toinen omistaja Giancarlo Minardin ohella. Rumi toimi tallin omistajana vuosina 1996–2000, kunnes myi tallin australialaiselle Paul Stoddartille tammikuussa 2001.


title: Gabriele Rumi

text: Rumi perusti myös Fondmetal -tallin vuonna 1991, joka toimi F1-sarjassa vuosina 1991-92.


title: Gabriele Rumi

text: Rumi kuoli 61-vuotiaana syöpään 21. toukokuuta 2001.


title: Jamesonin hyökkäys

text: Jamesonin hyökkäys oli brittiläisen seikkailijan Leander Starr Jamesonin johdolla Transvaalin buurivaltioon vuodenvaihteessa 1895–1896 tehty aseellinen hyökkäys, jonka tarkoituksena oli nostattaa Transvaalin brittiläistaustainen vähemmistö kapinaan ja liittää alue Brittiläiseen imperiumiin. Epäonnistuneen kapinahankkeen taustavoimiin kuului vaikutusvaltainen kaivosliikemies ja brittiläisen Kapmaan pääministeri Cecil Rhodes. Transvaalin armeija pakotti muutamassa päivässä hyökkääjät antautumaan, mutta välikohtaus toimi esinäytöksenä kolme vuotta myöhemmin puhjenneelle toiselle buurisodalle.


title: Jamesonin hyökkäys

text: Kapmaan pääministerinä vuodesta 1890 toiminut, sitä ennen timantti- ja kultakaivoksilla rikastunut Cecil Rhodes halusi ulottaa Britannian valtapiirin pohjoiseen, erityisesti Transvaalin alueelle, jossa oli vielä rikkaampia kultaesiintymiä. Hänen suunnitelmiensa suurin este oli Transvaalin kansallismielinen presidentti Paul Kruger, joka oli poistanut äänioikeuden ulkomaalaistaustaiselta väestöltä eli "uitlandereilta", mukaan lukien britit, ja pyrki heikentämään Transvaalin taloudellisia siteitä brittiläisiin siirtomaihin. Transvaalin kaivosteollisuutta hallinneet brittiliikemiehet perustivat "uitlanderien" oikeuksia puolustamaan Kansallinen liitto ("National Union") -nimisen kansalaisjärjestön, jonka johdossa oli Rhodesin veli Frank Rhodes.


title: Jamesonin hyökkäys

text: Tilanne kärjistyi, kun presidentti Krugerin protektionistinen kauppapolitiikka johti niin sanottuun uittokriisiin. Vähentääkseen Transvaalin taloudellista riippuvutta Kapmaasta Krugerin hallinto oli määrännyt sieltä tuleville rautatiekuljetuksille korkeat tuontitullit, mutta maksuja kierrettiin kuljettamalla rahtia muilla keinoilla maan rajan yli. Tukkiakseen porsaanreiän Krugerin hallitus kielsi vuonna 1894 ja uudelleen syyskuussa 1895 tavaran uittamisen maan etelärajana toimineen Vaaljoen yli, mutta joutui kummallakin kerralla peruuttamaan päätöksen, kun Rhodes ja Britannian uusi siirtomaaministeri Joseph Chamberlain uhkasivat ankarilla vastatoimilla.


title: Jamesonin hyökkäys

text: Toivoen Transvaalin brittivähemmistön nousevan kapinaan Rhodes ryhtyi suunnittelemaan aseellista väliintuloa yhdessä Chamberlainin, Britannian korkean edustajan Hercules Robinsonin ja vanhan yhteistyökumppaninsa Leander Jamesonin kanssa. "Uitlandereiden" kapinaa Transvaalissa ei kuitenkaan syntynyt, sillä heidän paikalliset johtajansa eivät päässeet sopuun hankkeen tavoitteista. Chamberlain ja Rhodes olettivat suunnitelman peruuntuneen, mutta valmisteluista vastannut Jameson toteutti hyökkäyksen kaikesta huolimatta.


title: Jamesonin hyökkäys

text: Jamesonin johtama noin 500 miehen suuruinen aseistettu joukko hyökkäsi 29. joulukuuta 1895 Betšuanamaan puolelta Transvaaliin tarkoituksenaan edetä kohti Johannesburgia, joka oli kaivosalueen ja brittiasutuksen keskus. Operaatio muuttui kuitenkin täydelliseksi fiaskoksi. Jamesonin miehet eivät onnistuneet katkaisemaan lennätinlinjoja, joten Transvaalin hallitus sai varoituksen lähestyvästä joukosta. Komendantti Piet Cronjén armeija saartoi Jamesonin joukon, joka joutui jo 2. tammikuuta antautumaan Doornkopissa lähellä Krugersdorpia. Kaikki jäivät vangiksi. Cronjé lupasi säästää heidän henkensä, jos he antautuisivat, mutta heidät uhattiin kaikesta huolimatta teloittaa. Britannian hallituksen pyynnöstä heidät luovutettiin lopulta Britannian viranomaisille.


title: Jamesonin hyökkäys

text: Jamesonin hyökkäyksen seurauksena buurien ja brittiväestön suhteet muuttuivat entistä epäluuloisemmiksi sekä Traansvaalissa että Kapmaassa. Kun Rhodesin osuus hankkeen suunnitteluun tuli ilmi, hän joutui eroamaan Kapmaan pääministerin tehtävistä ja muista julkisista viroistaan. Jameson joutui Englannissa oikeuden eteen, mutta sai lopulta vain 15 kuukauden vankeustuomion, josta hänet vapautettiin vain muutaman kuukauden kuluttua terveyssyistä. Kapinasuunnitelmaan osallistuneista "uitlandereista" useat tuomittiin Transvaalissa kuolemaan maanpetoksesta, mutta tuomiot lievennettiin myöhemmin suuriksi sakkorangaistuksiksi. Vaikka Rhodesin poliittinen ura kariutui tähän tapaukseen, Jameson onnistui joitain vuosia myöhemmin kohoamaan Kapmaan pääministeriksi.


title: Jamesonin hyökkäys

text: Jamesonin hyökkäykseen liittyi myös niin sanottu Kruger-sähkeen tapaus. Päivää hyökkäyksen kukistamisen jälkeen, 3. tammikuuta 1896, Saksan keisari Vilhelm II lähetti presidentti Krugerille onnittelusähkeen. Transvaalissa sähke tulkittiin virheellisesti vihjeeksi siitä, että Saksa saattaisi tukea buureja sodassa Britanniaa vastaan. Tieto sähkeestä nostatti myös saksalaisvastaisia mielialoja Englannissa.


title: Alaskanrölli

text: Alaskanrölli ("Agrostis exarata") on röllien sukuun kuuluva monivuotinen heinäkasvilaji. Se kasvaa mättäinä 20–50 senttimetriä korkeaksi. Heinä on kortta lukuun ottamatta enimmäkseen karhea, sen kaleet ovat hyvin karheat. Röyhykukinto on pystyhaarainen ja tiiviskasvuisempi kuin monilla muilla rölleillä.


title: Alaskanrölli

text: Alaskanrölli esiintyy alkuperäisenä laajasti Pohjois-Amerikassa: läntisessä Kanadassa, Alaskassa ja Yhdysvaltojen läntisellä puoliskolla. Lajia on tavattu Ruotsissa hyvin harvinaisena kylvösiementulokkaana.


title: Fjalar Finnäs

text: Fjalar Sven Anders Finnäs (s. ) on suomalainen Åbo Akademin väestötieteen mukaan luettuna tilastotieteen, ja erityisesti suomenruotsalaisia käsittelevän väestötieteen emeritusprofessori (virassa 2005–2016). Hänen elämäntyönsä on keskittynyt erityisesti suomenruotsalaisen väestönosan tutkimiseen tilastomatematiikan ja väestötieteen keinoin.


title: Fjalar Finnäs

text: Finnäs kirjoitti ylioppilaaksi 1972 (Jakobstads samlyceum). Hän valmistui Åbo Akademista filosofian kandidaatiksi 1977, lisensiaatiksi 1980 ja tohtoriksi 1986. Jo hänen pro gradunsa tarkasteli väestötieteellisesti suomenruotsalaisia (aiheena "Nativitets- och fruktsamhetsutvecklingen bland finlanssvenskarna 1946-1973"). Hänen ruotsinkielisen väitöskirjatyönsä (1986) tutki kielellisten seka-avioliittojen vaikutusta suomenruotsalaisen väestön väestönkehitykseen. Työn otsikkona oli "Den finlandssvenska befolkningsutvecklingen 1950-1980 : en analys av en språkgrupps demografiska utveckling och effekten av blandäktenskap".


title: Fjalar Finnäs

text: Tohtoriksi valmistumisen jälkeen Finnäs toimi Åbo Akademissa tutkimusjohtajana vuosina 1987–2005. Åbo Akademin väestötieteen professori hän oli vuodesta 2005 lähtien eläkkeelle jäämiseensä (2016) saakka.


title: Etelänrölli

text: Etelänrölli ("Agrostis castellana") on röllien sukuun kuuluva monivuotinen heinäkasvilaji. Se muistuttaa suuresti nurmirölliä. Etelänrölliä viljellään nurmikkoheinänä. Lajinimi "castellana" viittaa Espanjan alueeseen (Kastilia), missä etelänrölliä myös kasvaa.


title: Etelänrölli

text: Etelänrölli on laajalle levinnyt, sitä esiintyy alkuperäisenä tai tulokaslajina Länsi-, Etelä- ja Kaakkois-Euroopassa, Turkissa, Pohjois-Afrikassa, Makaronesian saarilla, Etelä-Amerikassa Chilessä, Yhdysvalloissa Kaliforniassa ja Oregonissa, Australiassa ja Uudessa Seelannissa ja eteläisen pallonpuolen subantarktisilla saarilla. Suomessa etelänrölli on havaittu useita kertoja 1970-luvun ja 2010-luvun välillä.


title: Joan Villadelprat

text: Joan Villadelprat (s. 15. marraskuuta 1955 Barcelona) on espanjalainen EPIC Racing -autourheilutallin (ent. Epsilon Euskadi) tallipäällikkö. Villadelprat on työskennellyt aiemmin Formula 1 -sarjassa muun muassa McLaren, Tyrrell, Ferrari, Benetton ja Prost -talleissa.


title: Steffi Martin

text: Steffi Walter (o.s. Martin, 17. syyskuuta 1962 Bad Schlema – 21. kesäkuuta 2017) oli itäsaksalainen ohjaskelkkailija, olympiavoittaja ja maailmanmestari.


title: Steffi Martin

text: Walter voitti naisten yksinkelkkailun olympiakultaa Sarajevossa 1984 ja Calgaryssa 1988 sekä maailmanmestaruuden vuosina 1983 ja 1985. Hän kuoli syöpään 54-vuotiaana 21. kesäkuuta 2017.


title: Myllypukinvehnä

text: Myllypukinvehnä ("Aegilops cylindrica") (aik. "pukinvehnä") on vehnien lähisukuinen yksivuotinen heinäkasvilaji. Se kasvaa 15–40 senttimetriä korkeaksi. Heinän tähkä on erikoinen, kapea, viidestä kymmeneen senttimetriä pitkä. Tähkylät ovat tiiviisti painautuneet kukintorankaa vasten. Alimmat tähkylät ovat martoja ja ylimmät kaksineuvoisia. Kaikkein ylimmässä tähkylässä on useita pitkiä vihneitä.


title: Myllypukinvehnä

text: Myllypukinvehnää esiintyy luontaisesti monissa Kaakkois-Euroopan maissa: Romania, Bulgaria, Unkari, Slovakia, Ukraina, Kreikka ja Balkanin maat, lisäksi Lähi-idässä, Kaukasiassa ja muualla Länsi- ja Keski-Aasiassa. Laji on levinnyt Euroopassa useisiin maihin ja Pohjois-Amerikkaan. Suomessa myllypukinvehnä on havaittu yli kymmenestä paikasta 1900-luvulla. Pohjoismaissa se kasvaa satunnaiskasvina joutomailla.


title: Linus Nässén

text: Linus Nässén (s. 10. toukokuuta 1998 Norrtälje, Ruotsi) on ruotsalainen jääkiekkopuolustaja, joka pelaa WHL-joukkue Medicine Hat Tigersissa lainalla SHL-joukkue Luleå HF:stä.


title: Linus Nässén

text: Nässén on Norrtälje IK:n kasvatti. Hän siirtyi 14-vuotiaana SDE HF:ään kaudeksi 2012–2013. Kaudeksi 2014–2015 Nässén siirtyi Luleå HF:n J18-junioreihin. Hän nousi joukkueen varakapteeniksi ja oli J18 Allsvenskanissa Luulajan tehokkain puolustaja ja toiseksi paras pistemies Isac Lundeströmin jälkeen tehoilla 5+8=13. Kaudella 2015–2016 Nässén nousi jo 17-vuotiaana seuran J20-junioreiden kapteenistoon. Hän debytoi samalla kaudella myös Luulajan SHL-joukkueessa, jossa Nässén pelasi kymmenen runkosarjaottelua ilman tehopisteitä. Hän teki SHL-debyyttinsä 10. joulukuuta 2015 Rögle BK:ta vastaan. Huhtikuussa 2016 Nässén teki Luulajan kanssa kaksivuotisen jatkosopimuksen.


title: Linus Nässén

text: Florida Panthers varasi Nässénin kolmannella kierroksella 89. pelaajana . Samana kesänä hänet varasi myös WHL-joukkue Brandon Wheat Kings 59. pelaajana . Nässén ei kuitenkaan siirtynyt CHL:ään, vaan jatkoi kaudella 2016–2017 uraansa Luulajassa, jossa hän pelasi 21 runkosarjaottelua tehopistein 1+1=2 ja yhden Mestarien liigan ottelun tehden yhden syöttöpisteen. Nässénin SHL-uran avausmaali syntyi 29. marraskuuta 2016 Djurgårdens IF:ää vastaan. Helmikuussa 2017 hän kävi neljän ottelun lainalla HockeyAllsvenskan-joukkue AIK IF:ssä.


title: Linus Nässén

text: Kesällä 2017 Nässén varattiin uudelleen CHL:ään, kun WHL-joukkue Medicine Hat Tigers varasi hänet varaustilaisuuden 119. pelaajana. Luulaja lainasi Nässénin sinne kaudeksi 2017–2018.


title: Linus Nässén

text: Nässén pelasi alle 18-vuotiaiden Ivan Hlinkan muistoturnauksessa vuonna 2015, jolloin hän voitti hopeaa. Yhteensä Nässén on pelannut seitsemän nuorten ja 21 poikien maaottelua. Hän on kuulunut Ruotsin alle 16-vuotiaiden maajoukkueen kapteenistoon.


title: Ruunien Ruunat

text: Ruunien Ruunat (RuRu) oli 1980-luvulla perustettu urheiluseura, jonka laji oli salibandy ja kotipaikka Hämeenlinna. Seuran edustusjoukkue pelasi korkeimmillaan lajin SM-tasolla sekä 1. divisioonassa. Kaudet 1986-92 RuRu pelasi miesten SM-sarjaa yltäen avauskaudella pronssille ja seuraavalla hopealle. Kaudet 1992-98 RuRu pelasi 1. divisioonassa ja kaudet 1998-2000 Salibandyliigassa.


title: Ruunien Ruunat

text: Seuran naisten joukkue pelasi parhaimmillaan SM-sarjaa nimellä m/s ICS kausilla 1990-95 yltäen pronssille kaudella 1992-93.


title: Ruunien Ruunat

text: Ruunien Ruunat oli lajin pioneereja myös junioritoiminnan käynnistäjänä, ja RuRun juniorijoukkueet voittivat seuran toimintavuosina useita SM-mitaleita. RuRun nimekkäimpiin kasvatteihin lukeutuu muun muassa SM-tasolla kaikkien aikojen eniten tehopisteitä tilastoihin kirjauttanut Santtu Manner, joka ehti edustaa hämeenlinnalaisseuraa myös aikuisten sarjoissa ennen Helsingin menestysvuosiaan.


title: Ruunien Ruunat

text: RuRun tarina salibandyn huipputasolla päättyi vuosituhannen vaihteessa, kun toimintaa edustustasolla jatkoi salibandyseura Steelers. Sittemmin RuRun nimellä pyöritettiin vain junioritoimintaa 2010-luvun alkupuolelle saakka.


title: Bellflower (Kalifornia)

text: Bellflower on kaupunki Kaliforniassa Los Angelesin piirikunnan kaakkoisosassa. Sen vuonna 2016 arvioitu väkiluku on 77 790.


title: Bellflower (Kalifornia)

text: Bellflowerin väestön keskimääräinen ikä on 30 vuotta. Alue on monikulttuurista ja väestön suurimman etnisen ryhmän muodostavat latinot.


title: Bellflower (Kalifornia)

text: Bellflowin asuntokannasta yli puolet on vuokra-asuntoja.


title: Yrjö Vartia

text: Yrjö Olavi Vartia (s. ) on suomalainen Helsingin yliopiston kansantaloustieteen, erityisesti ekonometrian emeritusprofessori. Hänen ominta alaansa oli indeksiteoria ja Vartia tunnetaan kansainvälisesti ekometripiireissä muun muassa Vartia1- ja Sato-Vartia -indekseistä. Merkittävänä tutkimuslöytönä pidetään myös kysyntäfunktioiden perusteella tehtävää kuluttajan hyvinvoinnin muutoksen laskemista.


title: Yrjö Vartia

text: Vartia pääsi ylioppilaaksi Helsingin normaalilyseosta vuonna 1966. Hän valmistui Helsingin yliopistosta ensin luonnontieteen kandidaatiksi (matematiikka) vuonna 1968, sitten valtiotieteen kandidaatiksi (tilastotiede) vuonna 1971. Hän suoritti jatko-opinnot Helsingissä, mutta kun väittelyluvan saaminen oli hankalaa, Vartia valmistui Tampereen yliopistosta filosofian lisensiaatiksi ja filosofian tohtoriksi vuonna 1976. Hänen englanninkielisen väitöskirjansa otsikkona oli "Relative changes and index numbers".


title: Yrjö Vartia

text: Hän työskenteli Posti- ja lennätinhallituksen liiketaloudellisessa tutkimuslaitoksessa tutkimusassistenttina ja tutkijana vuosina 1969–1971. Vartia oli Elinkeinoelämän tutkimuslaitoksen tutkija, ATK-toimen valvoja ja tutkimusohjaaja vuosina 1971–1979, sekä tutkimuskonsultti 1980–. Vartia oli myös Helsingin yliopiston tilastotieteen laitoksen assistentti 1972–1975, toimi virkaa tekevänä lehtorina syyslukukauden 1972, tilastotieteen virkaa tekevänä apulaisprofessorina vuonna 1979, apulaisprofessorina 1980–1986 ja virkaa tekevä professorina 1981–1982. Hän oli Helsingin kauppakorkeakoulun tilastotieteen professori vuosina 1986–1987 (dosentti vuodesta 1988–.) Helsingin yliopiston kansantaloustieteen professori hän oli vuodesta 1987 eläkkeelle jäämiseensä saakka.


title: Yrjö Vartia

text: Vartian tieteellinen julkaisutuotanto pitää sisällään useita kirjoja, sekä artikkeleita ja tutkimusraportteja. Hänen teoksiaan ovat muun muassa:


title: Saarijärvi (Kaavi, Liukonlahti)

text: Saarijärvi on Pohjois-Savossa Kaavissa sijaitseva järvi.


title: Saarijärvi (Kaavi, Liukonlahti)

text: Järvellä on Pohjoisselän eteläpuolella runsaasti suuria saaria käsittävä järvenosa ja idässä Pohjoisselästä työntyy kaakkoon pitkä ja kapea lahti, jota kutsutaan Telyseläksi. Järven pinta-ala on 1 400 hehtaaria eli 14 km². Se on 8,5 kilometriä pitkä ja 7,6 kilometriä leveä, mutta Pohjoisselkä on vain 3,7 kilometriä pitkä ja 3,6 kilometriä leveä.


title: Saarijärvi (Kaavi, Liukonlahti)

text:
Järvessä on laskettu olevan 39 saarta. Niiden yhteispinta-ala on 329 ha, mikä on noin 19,1 % järven kokonaispinta-alasta. Suurin saarista on Kelosaari, joka on kaksi kilometriä pitkä ja kilometrin leveä.
Autiosaari on 1,5 kilometriä pitkä ja Suuri Hautasaari on kilometrin pituinen. Muita suuria saaria ovat Murtosaari, Haaposaari, Kumpusaari, Pieni Hautasaari, Kierrinsaaret, Sikosaari, Louhisaari, Petäjäsaari, Edussaari ja Suuri Louhisaari.


title: Saarijärvi (Kaavi, Liukonlahti)

text: Järvi on luodattu ja siitä on julkaistu syvyyskartat. Sen tilavuus on 91,6 miljoonaa m³ eli 0,0916 km³. Järven keskisyvyys on 6,6 metriä ja suurin syvyys on 34 metriä. Syvin kohta sijaitsee Pohjoisselällä pienen Aumasaaren ja Pyykkiniemen välissä. Muita syvänteitä sijaitsee Sikosaaren ja Louhisaaren välissä, missä on kilometrin pitunen 30-metrinen syvänne. Suuren Louhisaaren ja Puntinvuoren välissä on 25-metrinen syvänne.


title: Saarijärvi (Kaavi, Liukonlahti)

text: Järven rantaviivan pituus on 95 kilometriä ja rannat ovat metsämaata. Järven välittömässä läheisyydessä on vain muutama maatila ja vapaa-ajan asuntojakin on harvakseltaan. Outokummuntie ohittaa järven eteläpuolella hieman kauempaa ja Siilinjärvi–Viinijärvi-rautatie eteläpään rantoja viistäen.


title: Saarijärvi (Kaavi, Liukonlahti)

text: Järvi sijaitsee Vuoksen vesistössä (vesistöaluetunnus 04) Juojärven reitin valuma-alueella (04.7) Saarijärven alueeseen (04.74), jonka Retusen–Saarijärven alueeseen (04.741) järvi kuuluu. Saarijärven vedenpinnan korkeus on 101,6 metriä mpy, minkä vuoksi se on alueensa toiseksi matalin järvi.


title: Saarijärvi (Kaavi, Liukonlahti)

text: Valuma-alue saa suuren osan vedestään Telyselkään Sivivirran kautta Suuri-Kortteisesta. Sen ja Vihtajärven kautta laskevat kokoavan Vaikonjoen alaosan alueen (04.742) kaikki vedet. Suur-Kortteisen kautta tulevat myös Sivakkajokea myöten Sivakkajärven valuma-alueen (04.77) vedet. Myös Pohjoisselkään laskeva Pohjoisjoen valuma-alueen (04.743) laskujoki Pohjoisjoki tuo vähän vettä lisää. Saarijärven vedet laskevat pois Retuseen Saarivirran kautta.


title: Saarijärvi (Kaavi, Liukonlahti)

text: Saarijärven alueella on 31 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat edellä esitetyt Vihtajärvi (158 ha) ja Suuri-Kortteinen (95 ha) sekä vielä Äljänän (40 ha) kautta laskeva Luotonen (90 ha), Iso-Salmikko–Pieni-Salmikko (20 ha), joka laskee Salmipuroa pitkin, Telyselkään laskevat Valkeislampi (29 ha) ja Petronlampi (10 ha).


title: Muurametalot

text: Muurametalot Oy on suomalainen valmiskoteihin sekä talopaketteihin erikoistunut talotehdas. Muurametalojen tehdas sijaitsee parhaan tiukkasyisen puuraaka-aineen kasvusijoilla, Pohjois-Suomessa Tornion Karungissa. Muurametalojen pääkonttori sijaitsee Jyväskylässä.


title: Muurametalot

text: Muurametalojen myynti kohdistuu pääosin Suomen markkinoihin. Suomen lisäksi Muurametaloja rakennetaan Ruotsiin. Muurametalot ovat yksi Kiirunan sekä Jällivaaran uudelleenrakentamishankkeen kumppaneista.


title: Muurametalot

text: Maaseudun Tulevaisuus (21.06.2016): Suomalaisille talotehtaille supertilaukset Kiirunaan ja Jällivaaraan


Muurametalot


title: Osmanlıspor

text: Osmanlıspor Futbol Kulübü, usein vain Osmanlıspor, on jalkapalloseura Ankaran kaupungista. Seura pelaa maansa korkeimmalla sarjatasolla Turkin Superliigassa.


title: Osmanlıspor

text: Seura on perustettu 21. maaliskuuta 1978 nimellä Ankara Belediyespor. Tällöin seuralla oli toimintaa muissakin urheilulajeissa kuin jalkapallossa. 1984 seura vaihtoi nimeksi Ankara Büyükşehir Belediyespor ja 1998 Büyükşehir Belediye Ankaraspor. 2005 seurasta erotettiin jalkapallotoiminta nimelle Ankaraspor AŞ. Ennen kautta 2014–15 seuran nimeksi tuli nykyinen Osmanlıspor Futbol Kulübü.


title: Walters

text: Walters on muun muassa seuraavien henkilöiden sukunimi:


title: HMAS Murchison

text: HMS Murchison (viirinumero K442) oli Australian kuninkaallisen laivaston vuonna 1945 palvelukseenotettu River-luokan fregatti.


title: HMAS Murchison

text: Alus tilattiin 2. kesäkuuta 1942 Evans Deakin and Companyltä Brisbanesta ja sen köli laskettiin 3. kesäkuuta 1943. Alus laskettiin vesille 31. lokakuuta 1944 kumminaan senaattori B. Courticen puoliso ja se otettiin palvelukseen 17. joulukuuta 1945 Brisbanessa ensimmäisenä päällikkönään komentajakapteeni John McL. Adams.


title: HMAS Murchison

text: Palvelukseenoton jälkeen alus lähti Morotaille ja sieltä edelleen Ternatelle ja Celebesille valvontatehtäviin ja avustamaan kaatuneiden etsintää. Helmikuussa 1946 alus siirtyi Japaniin osaksi miehitysjoukkoja ja se palasi Australiaan toukokuussa. Alus oli koululaivana syyskuuhun 1948 ollen pääosan ajasta Sydneyssä. Lokakuussa alus teki koulutuspurjehduksen Uusille-Hebrideille, mistä palattuaan aluksen koulutusjakso päättyi.


title: HMAS Murchison

text: "HMAS Tarakanilla" 25. tammikuuta 1950 tapahtuneen räjähdyksen jälkeen "Murchison" avusti loukkaantuneiden evakuoinnissa. Toukokuussa 1951 alus lähti Japaniin osallistuakseen Korean sotaan. Alus aloitti kesäkuussa sotatoimet kahdella partiomatkalla Korean niemimaan länsirannikolla. Heinäkuussa alus liittyi TE 95.12:een, joka oli koottu partioaluksista, ja se partioi Jalujoen suulla ja Chinnampon edustalla. Tämä jakso päättyi 24. heinäkuuta Pohjois-Korean panssarivaunujen ja muiden ajoneuvojen ampumiseen Chodan eteläpuolella.


title: HMAS Murchison

text: "Murchison", "HMS Cardigan Bay" ja Korean laivaston fregatti PF62 tutkivat Hanjoen sopivuutta aluksille esittäen samalla liittoutuneiden hallintaa alueella. Partiointi alkoi 25.-26. heinäkuuta peruutetulla yrityksellä kartoittaa mahdolliset merikartoista puuttuvat karit. Peruuttamisen jälkeen alukset palasivat ankkuripaikalle, missä osastoon liittyi "HMS Morecambe Bay" ja kuusi pientä alusta Etelä-Korean laivastosta.


title: HMAS Murchison

text: Illalla 26. heinäkuuta koko osasto, joka oli nimetty TU 95.12.2:ksi, siirtyi määritettyyn paikkaan, mistä alukset kykenivät ampumaan Han-joen etelärannalle johdettua tulta. Alus kuului tulituessa olevaan osastoon ampuen rannikkokohteita, joukkojen keskityksiä, tykkiasemia ja varastoja aina 4. elokkuuta asti. Alusten tulta johdettiin päivin ja öin Korean niemimaan länsipuolella olevien lentotukialusten (TE 95.11) lentokoneista. Kahdeksan vuorokauden aikana alus käytti 1 100 neljän tuuman kranaattia.


title: HMAS Murchison

text: Operaatiosta vapauduttuaan alus oli levossa Sasebossa, minkä jälkeen se suojasi Inchoniin matkanneen saattueen palatessaan Hanjoen suulle. Alus liittyi 10. elokuuta TU 95.12.2:een, johon kuuluivat nyt aluksen lisäksi "HMS Cardigan Bay", Etelä-Korean PC62. Alus viipyi Hanjoen alueella pitäen yllä häirintätulta ja tutkien veneillään aluetta aina 15. elokuuta saakka, jolloin se lähti Mackaun saariryhmään liittyäkseen "HMS Ceylonin" ja "HMS Kenyan" osastoon.


title: HMAS Murchison

text: Seuraavat seitsemän päivää alus vietti väistellen pyörremyrsky Margea. Alus saapui 24. elokuuta Kureen ja se palasi Hanjoen suulle 31. elokuuta. Seuraavana päivänä alus jatkoi kahtena edellisenä alueella olo kertana olleita käytäntöjä. Alus ampui 10. syyskuuta 50 laukausta neljän tuuman tykeillä, minkä jälkeen se lähti Saseboon.


title: HMAS Murchison

text: Alus aloitti 17. syyskuuta neljän partiointinsa Hanjoen suulla. Aluksi toiminta jatkui ennallaan, mutta 28. syyskuuta alukselle nousi TF 95:n komentaja kontra-amiraali G. Dyer Hanjoen suiston tiedusteluun. Alus oli joella matkaten pohjoisrannan suuntaisesti, kun se joutui kello 16 yllättäen 75 millimetrin tykkien ja 50 millimetrin heittimien tuleen. Alus vastasi tuleen neljän tuuman tykeillään ja nopean lyhyen etäisyyden päässä toisistaan olevien tykkien laukausten vaihdon seurauksena aluksen tykit vaiensivat vastarinnan.


title: HMAS Murchison

text: Kaksi päivää myöhemmin alus palasi taistelupaikalle. Vihollinen, joka odotti aluksen palaavan, oli tuona aikana vahvistanut asemiaan. Alus ja tykistö kahakoivat toisen kerran. Etäisyys oli niin lyhyt, että aluksen tykkimiehet ampuivat putkea pitkin suunnaten kaksikymmentä laukausta minuutissa. Rohkaistuneena lisääntyneestä aseistuksestaan kommunistijoukot pitivät yllä keskitettyä tulta kyeten saamaan aluksen vesirajan yläpuolelle joitakin reikiä. Aluksen vastatuli aiheutti kuitenkin tappioita vastapuolelle ennen vetäytymistään tykistön ulottumattomiin.


title: HMAS Murchison

text: Muiden alusten saavuttua osaston tykkituli tuhosi vihollisaseman. Tulitoiminnassa käytettiin kaikkiaan 276 neljän tuuman ja viisisataa 40 millimetrin Boforsin laukausta. Alus ja "HMNZS Rotoiti" tulittivat pohjoisrannan asemia 1. lokakuuta samalla kuin "USS Rendovan" lentokoneet rynnäköivät alueelle. Kello 16 alus ampui viimeisen laukauksensa ennen lähtöään Kureen korjattavaksi.


title: HMAS Murchison

text: Alus palasi 17. lokakuuta telakalta Korean niemimaan länsirannikolle saattaen tankkeri "HMAS Wave Chiefiä", joka oli tulossa tankkaamaan "HMAS Sydneyä". Saattotehtävästä vapauduttuaan alus partioi Inchonin suulla. Alus kohtasi 21. lokakuuta "HMNZS Hawean", minkä jälkeen ne partioivat seuraavan vuorokauden Jalunlahdella ja edelleen Chinnampon edustalla. Alus pelasti mereen laskeutuneen yhdysvaltalaisen lentäjän 22. lokakuuta matalasta miinoitetulta rannikolta.


title: HMAS Murchison

text: Marraskuussa 1951 alus palasi Hanjoelle. Aluksi alus saattoi 1. marraskuuta laivaston tankkeria, minkä jälkeen se vapautti "HMS St. Brides Bayn" Sokton saaren rannikolta. Alus tulitti tykein vihollisen tykistöasemia Amgakin niemimaalla, laski Soktolle tulenjohtopartioita. "HMCS Athabaskan" vapautti aluksen tehtävästä 5. marraskuuta. Seuraavasta päivästä alkaen alus oli Hanjoella yhdessä TE 95.13:n kanssa ampuen öisin häirintätulta oletettuihin tykistöasemiin ja päivisin alus ampui lentokoneista toimivien tulenjohtajien maalinosoitusten mukaan. Alus siirtyi 10. marraskuuta läntiselle alueelle tulittamaan Yonania. Partiomatkalta palanneen "Murchisonin" vapautti tehtävästä "HMS Whitesand Bay" 16. marraskuuta, minkä jälkeen tehtävästään vapautunut alus lähti Kureen lepoon.


title: HMAS Murchison

text: Sasebosta lähtenyt alus saapui 27. marraskuuta Paengyong Dohon matkalla estämään Taewha Don valtaaminen. Alus vapautui tehtävästä 30. marraskuuta, jolloin se palasi Sokto/Chodon alueelle. Alus lähti 3. joulukuuta Inchoniin lentotukialuksen saattuetehtäviin, mistä se jatkoi matkaansa edelleen Saseboon ja Hong Kongiin. Alus palsi Korean niemimaan länsirannikolle vasta 22. tammikuuta 1952, kun se kohtasi Techong Don edustalle ankkuroituneen "HMS Belfastin" ja vastaanotti TU 95.12.3:n johtoaluksen tehtävät Hanjoella.


title: HMAS Murchison

text: Alus palasi 24. tammikuuta tutulle ankkuripaikalleen Hanjoen pohjoisrannalla, missä se viipyi kolme vuorokautta tulittaen vihollisasemia. Varhain 28. tammikuuta alus lähti Hanjoen suistosta Techong Dohon vastaanottaakseen vihollisen maihinnousun uhkaaman Yuk Ton suojaamisen. Kahden päivän kuluttua alus palasi Hanjoelle.


title: HMAS Murchison

text: Tiedustelu luovutti aluueelle saapuneen aluksen päällikölle listan kolmestatoista kohteesta, joihin ammuttiin 150 neljän tuuman kranaattia. Aluksen X-tykin miehistö kykeni ampumaan 21 laukausta minuutista kummallakin putkella. Tulitoiminnan päätyttyä alus lähti Hanjoelta ja se saapui Saseboon 2. helmikuuta päättäen kahdeksan kuukautta kestäneen jakson Korean sodassa. Alus palasi Sydneyyn 19. helmikuuta.


title: HMAS Murchison

text: Huollon jälkeen alus aloitti palveluksensa koululaivana kesäkuussa 1952, mikä jatkui aina lokakuuhun 1953. Alus osallistui tuona aikana muun muassa aluevalvontaan Britannian ensimmäisen Monte Bellossa toteutetun ydinkokeen aikana.


title: HMAS Murchison

text: Vaikka Korean sota loppui heinäkuussa 1953 partiointi jatkui Korean aluevesillä. Lokakuussa alus palasi Kauko-Itään aloittaen aselevon jälkeisen alueen valvonnan, missä se oli aina Australiaan paluuseensa saakka heinäkuussa 1954. Alus jatkoi marraskuussa palvelustaan koululaivana, missä tehtävässä se oli reserviin siirtoonsa saakka 31. tammikuuta 1956. Alus oli palveluksensa alusta alkaen matkannut 175 712 merimailia.


title: HMAS Murchison

text: Alus myytiin 21. syyskuuta 1961 romutettavaksi Tolo Mining and Smelting Companylle Hong Kongiin. Alus kuitenkin myytiin edelleen japanilaiselle Amakasu Sangyo Kisen Companylle ja se viipyi laivaston ankkuripaikalla Sydneyn satamassa. "Murchison" ja saman yhtiön ostama "Hawkesbury" hinattiin 7. syyskuuta 1962 romutettaviksi.


title: John Franzese

text: John "Sonny" Franzese (s. 1917) on amerikanitalialainen mafioso. Hän vapautui vankilasta 2017 ollessaan jo 100-vuotias. Hän oli vanhin Yhdysvaltain vangeista ennen vapautumistaan. Franzese sai 50-vuoden vankeustuomion vuonna 1967 kun hänet todettiin syylliseksi pankkiryöstöön. Hän ei tunnustanut syyllisyyttään. 50 vuoden aikana hän pääsi ehdonalaiseen kuusi kertaa mutta palasi aina telkien taakse. Franzesella on kahdeksan poikaa. Hänet on syllistetty 50 murhaan tämän pankkiryöstö jutun lisäksi. Hänen rikollinen elämä alkoi 19-vuoden iässä kun tämä jäi kiinni pahoinpitelystä New Yorkissa josta tämä on kotoisin.


title: Pälkäneen vesitorni

text: Pälkäneen vesitorni sijaitsee Syrjänharjulla, Pälkäneellä. Torni on rakennettu 1970-luvulla noin 150 metriä korkealle Syrjänharjulle, joka jatkuu Kangasalan kautta Tampereen Pyynikille. Tornin tilavuus on 800 kuutiometriä.


title: Pälkäneen vesitorni

text: Kesällä tornin ylätasanteella on näköalapaikka, josta on näköalat länteen Mallasvedelle sekä itään Pälkänevedelle. Näköalapaikan kaiteen sisäpuolella on Tommi Lahtisen tekemä 30 metriä leveä sarjakuva. Tornin ulkoseinämää kiertää Vera Svetlovan taideteos "Flying Kiss".


title: Pälkäneen vesitorni

text: Vesitornin läheisyydessä on muistomerkki lottien toiminnasta.


title: Glentoran FC

text: Glentoran Football Club on jalkapalloseura Belfastin kaupungista. Seura pelaa maansa korkeimmalla sarjatasolla Pohjois-Irlannin Valioliigassa. Glentoran on yksi Pohjois-Irlannin menestyneimpiä jalkapalloseuroja 23 Pohjois-Irlannin-mestaruudellaan. Viimeisin mestaruus on kaudelta 2008-2009. Irish Cupin se on voittanut 22 kertaa. Glentoran on osallistunut useammalla kaudella Euroopan sisäisiin turnauksiin, mutta ei ole saavuttanut niissä suurta menestystä.


title: Karl Langenskiöld

text: Karl Langenskiöld (26. tammikuuta 1826 – 30. kesäkuuta 1920) oli suomalaissyntyinen taloustieteilijä ja poliitikko, josta tuli Pohjoismaiden Osakepankin pääjohtaja ja Ruotsin valtionpankin pääjohtaja.


title: Karl Langenskiöld

text: Karl Langenskiöld oli senaattori Fabian Langenskiöldin ja Maria Magdalena af Björksténin poika. Hän opiskeli Helsingin yliopistossa ensin filosofisessa tiedekunnassa matematiikkaa, sitten oikeustieteellisessä tiedekunnassa kansantaloustiedettä. Hän aikoi muuttaa valmistuttuaan Ruotsiin, mutta pysyikin Helsingissä ja luennoi talousoikeutta. 1880-luvulla huomattiin, että valtionlaitosten tilinpidossa oli puutteita. Langenskiöld lähetettiin opintomatkalle Ruotsiin, Tanskaan, Preussiin ja Belgiaan perehtymään kirjanpitoon. Hän toi Suomeen viikko- ja kuukausiraportointiin perustuvan keskitetyn kirjanpidon mallin.


title: Karl Langenskiöld

text: Langenskiöldistä tuli yhden Suomen suurimmista pankeista, Pohjoismaiden Osakepankin johtaja. Skandinaviska kredit AB:n johtaja huomasi Langenskiöldin kyvyt ja kutsui tämän Tukholmaan. Hän hankki Ruotsin kansalaisuuden ja nousi pankin johtoon. Hän osallistui pankkitoiminnan uudistusta järjestäneeseen komiteaan, mistä hän siirtyi valtionpankin johtoon. Hän vaikutti myös kansanedustajana ja Tukholman kaupunginvaltuustossa.


title: Operaatio Cicero

text: Operaatio Cicero ("5 Fingers") on Joseph L. Mankiewiczin ohjaama yhdysvaltalainen elokuva vuodelta 1952. Elokuva perustuu saksalaisen diplomaatin L. C. Moyzischin kirjaan "Der Fall Cicero" (suom. "Operaatio Cicero", suomentanut Jouko Linturi, Tammi 1951).


title: Operaatio Cicero

text: Elokuva perustuu pääosin toisen maailmansodan aikaisiin tapahtumiin. Britannian suurlähettilään palvelija Elyesa Bazna valokuvaa työnantajansa asiakirjoja ja tarjoaa niitä suuresta summasta Saksalle. Välikätenä toimii Moyzisch. Tarinaan on tehty elokuvakäsikirjoitukseen muutoksia: päähenkilön nimi on elokuvassa Ulysses Diello (James Mason) ja juonen kulkua sujuvoittamaan tarinaan on ujutettu kreivitär Anna Staviska (Danielle Darrieux). Elokuvan alkuperäinen nimikin piti olla "Operation Cicero", mutta nimeksi valittiin "5 Fingers", koska Yhdysvalloissa Illinoisin Ciceron kaupungissa oli äskettäin puhjennut vakavia valkoihoisten rotumellakoita.